26 « martxoa « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 26 martxoa 2018 17:00\nPrentsaurrekoa. 2018ko Enplegu Bilaketarako Orientabideak emateko Plan Integrala aurkeztea\nEguna. Asteartea, martxoak 27\nGasteizen izen ematea Euskaraldian ekimenan\nParte hartzaileak. Gorka Urtaran alkatea, Iñaki Prusilla Euskara zinegotzia, talde politikoen ordezkariak eta Maddalen Agirre Loinaz Euskaraldia talde eragileko kidea.\nGasteizek Itzuliaren bosgarren etaparen hasiera hartuko du\nGasteizko alkate Gorka Urtaranek Euskal Herriko Itzuliak Araban egingo duen ibilbidearen aurkezpenean parte hartu du gaur goizean. Gasteizko alkatearekin batera, diputatu nagusi Ramiro González, Gaubeako alkate Juan Carlos Ramírez-Escudero, eta Itzuliaren zuzendari Julián Eraso izan dira aurkezpenean.\nArabako hiriburua apirilaren 6ko lasterketaren protagonista izango da, bosgarren etapa bertatik abiatuko baita, Eibarren bukatzeko. Gainera, egun horretan eta bezperan, taldeek —txirrindulariak, mekanikoak, teknikariak eta antolakuntza— Gasteizko hoteletan hartuko dute ostatu. “Lasterketaren kirol interes handiaz eta hiria ezagutarazteko balio handiaz gain, horrek dituen ondorio ekonomikoak ere beti ongi etorriak dira Gasteizen”, azaldu du alkateak.\nGasteizko Udalak eta Arabako Foru Aldundiak dei egiten diete Arabako familiei saharar umeak har ditzaten uda honetan\n“Oporrak bakean” programa Afanis elkarteak, Fronte Polisarioak Euskadin daukan ordezkaritzak eta arabar erakundeek antolatzen dute.\nAurreikusten da handia izango dela programan lehenbiziko aldiz parte hartuko duten umeen kopurua.\nGasteizko Udalak, Arabako Foru Aldundiak, Araban saharar haurrei familietan harrera emateko elkarteak (Afanis), eta Fronte Polisarioak Euskadin duen ordezkaritzak dei egin diete gaur goizean arabar familiei, aurtengo udan saharar iheslari kanpamenduetatik datozen haurretakoren bat har dezaten beren etxean.\nAurreikusten da ezen aurten handia izango dela programan lehenbiziko aldiz parte hartuko duten umeen kopurua. Horrexegatik egiten da dei Afanisek eta Fronte Polisarioak arabar erakundeekin batera antolatzen duten “Oporrak Bakean” izeneko kanpainan parte hartzera.\nHalaxe adierazi du gaur goizean Arabako Foru Aldundian egindako prentsaurrekoan Jaione Agirre Gasteizko Udaleko Garapen Lankidetzako zinegotziak, Pilar García de Salazar diputatu nagusiorde eta Ekonomia Garapenaren eta Lurralde Orekaren Saileko foru diputatuak, Irune Lujambio Afanis saharar umeak hartzeko familien Arabako elkarteko lehendakariordeak eta Abdulah Arabi Fronte Polisarioak Euskadin duen ordezkariak.\nLau entitate horiek lankidetza hitzarmen bat daukate “Oporrak Bakean” izeneko aldi bateko harrera programa garatzeko udako hilabeteetan zehar, zeinaren helburua baita saharar herriaren eta Arabako lurralde historikoaren arteko hurbiltzea sustatzea, arabar gizartea sentikortuz. Horrez gain, programa horren bidez sustatzen da haurrek beste errealitate batez goza dezaten bi hilabetean, basamortuko beren eguneroko errealitateaz bestekoa, mediku arreta eta elikadura orekatua emanez, eta, aldi berean, kultur truke bat sustatuz saharar haurren eta arabar haurren artean.\nHaur horiek saharar iheslarien kanpamenduetan bizi dira urte osoan, Saharako basamortuan, Argeliako Hamada deritzon gune batean, bizitzeko lekurik gogorrenetako batean, gabezia handiko egoeran eta behartuta erbesteraturik 1975. urteaz geroztik. Programaren helburua da atsedenaldi bat ematea, Saharako basamortutik atera ahal izan daitezen udako hilabeteetan, 55 gradu arteko tenperaturak jasan behar izaten baitituzte orduan. Gure lurraldean igarotzen dituzten bi hilabete horiek funtsezkoak dira gero etxera osasun hobearekin eta indarberriturik itzul daitezen, aukera izanez urtearen gainerako zatia indar handiagoarekin eramateko.\n“Ume hauek Araban pasatuko duten denborak eta hemen biziko dutenak positiboki eragingo die bere osasunari, bai fisikoki eta bai mentalki, aberaste pertsonal batez gain. Arabar familiek haien semeak izango balira bezala jasotzen dituzte familian eta bi hilabetetan zehar umeek energia berreskuratzen dute kanpamentuetan duten bizitza gogorrera bueltatzeko”, azaldu du García de Salazarrek.\nBeste alde batetik, Jaione Agirre lankidetza arloko zinegotziak berriro egin die dei gasteiztarrei, saharar haurrak har ditzaten etxean, eta gogorarazi du ezen “Gasteiz izan zela Sahararekiko elkartasunean hiri aitzindarietako bat, eta, hori, erakundeen babesari esker ez ezik, urtero-urtero udan saharar haurrei laguntzen eta maitasuna ematen jarduten diren familia horiei guztiei esker ere badela, haur horiek basamortu ez-abegitsuan bizi behar baitute, gizakiari zor zaion duintasunaren petik.. Eskerrak eman nahi dizkiet, bereziki, haur askoren babes eta itsas argi direlako”. Agirrek hau nabarmendu du, gainera: “saharar herriaren kausaren alde izango gara aurrerantzean ere. Galdegiten dugu, oraindik ere, bete dadila nazioarteko legedia, eta egin dadila, behingoz, nazio batuek aurreikusitako autodeterminazio erreferenduma. Galdegiten dugu begira daitezela saharar herriaren eskubide zibil, politiko, ekonomiko eta sozialak lurralde okupatuetan, eta ez gara geratuko giza eskubideen aldeko aktibistek pairatzen duten jazarpena salatzetik”. “Salatzea, halaber, Marokok ez dituela bete Europar Batasuneko Justizia Auzitegiaren epaiak, galarazten dutenak berariaz Marokoren eta Europar Batasunaren arteko arrantzaren akordioak aplikatzea Mendebaldeko Sahararen jurisdikzio uretan”.\nIaz guztira 42 arabar familiak egin zieten abegi udako bi hilabeteetan zehar Tindufeko saharar iheslarien kanpamenduetako 17 neskatori eta 28 mutikori (Tinduf, Argelia), Oporrak Bakean programaren barruan.\nSaharar haurrak aldi batez hartzeko programa honetan parte hartu nahi dutenek telefono hauetara dei dezakete: 650 134 011, 665 711 947 eta 696 348 315; edo email bat bidali posta elektronikoko helbide honetara: afanisalava@gmail.com\nGasteizek Fernando Buesa Fundazioarekiko konpromisoa berritu du\nEstíbaliz Canto zinegotziak gidatzen duen Kultura, Hezkuntza eta Kirol Sailak proposaturik, Tokiko Gobernu Batzarrak Fernando Buesa Blanco Fundazioarekiko hitzarmena onetsi du.\nFernando Buesa Blanco Fundazioak helburu hauek ditu: printzipio eta erakunde demokratikoak sustatu eta laguntzea, oinarri etiko indartsua duen gizartea osatzeko ezinbestekoak diren balioetan heztea, eta euskal gizartearen eta herritarren irudia eta kanporako proiekzioa hobetzea.\nGasteizko Udalak urteetan egiaztatu ahal izan du Fernando Buesa Blanco Fundazioak Arabako gizartearen kohesio eta integrazioari laguntzen diola, baita bizikidetza baketsu eta askeari ere, beraz, Fundazioari atxikitzeko borondatea adierazi du, laguntzaile gisa.\nHori guztia dela eta, komenigarritzat jo du beste hitzarmen bat sinatzea 2018. urterako, 45.000 euroan, bakearen eta bizikidetzaren kulturari mesede egiten dioten jarduerak sustatzeko, baita herritartasun demokratikoaren printzipioei buruzko zabalkundea eta sentsibilizazioa lantzeko jarduerak ere.\n5+11 Fundazioarekiko hitzarmena onetsi da, saskibaloi-jarduerak sustatzeko\nHorretaz gain, Betoñuko zerbitzu osagarriak emateko kontratua onetsi du Gobernu Batzarrak\nEstíbaliz Canto zinegotziak gidatzen duen Kultura, Hezkuntza eta Kirol Sailak proposaturik, 5+11 Fundazioarekiko lankidetza-hitzarmena onetsi du Tokiko Gobernu Batzarrak, saskibaloi-jarduerak sustatzeko.\nUdalaren ustez, herritarren artean kirolaren praktika sustatzea izan behar da bere kirol politikaren helburu nagusia, gizarte eta kultura bizitzan parte hartzeko era egokia baita.\n5+11 Fundazioak, berriz, saskibaloia sustatzeko helburua du, eta horrekin lotutako kirol jarduerak antolatzen nabarmendu da.\nHitzarmenaren bidez, 142.700 euro jasoko ditu, oinarrizko saskibaloia eta aisialdia betetzeko jarduerak garatu eta sustatzeko, bereziki umeei eta gazteei zuzenduta.\nZehazki, fundazioak jarduera hauek egiteko konpromisoa hartu du: saskibaloi eskola; party basketa; 3×3 txapelketa, haurrena eta absolutua; saskibaloi campusa; hobekuntza campusa; prestakuntza teknikoko jardunaldiak, eta ikastetxeetako serieak.\nHorretaz gain, apirilaren 1etik irailaren 30era arte Betoñuko kirol esparruan zerbitzu osagarriak emateko kontratua Disport EKI SLri esleitzea onetsi du Tokiko Gobernu Batzarrak, 94.925,98 euroan.\nTbilisi (Georgia) hiriko udalaren bisita\nKategoriak: Sailkatu gabea — Komunikazio Zerbitzua / Servicio de Comunicación — 12:07\nGasteizko alkate Gorka Urtaranek Tbilisi (Georgia) hiriburuko udalaren ordezkaritza bat hartu du gaur goizean. Saski Baskoniak Arabako Saskibaloi Federazioarekin kirol hori irakasteko duen hitzarmenari esker etorri da zinegotzien taldea gure hirira, alkateordea buru dutela.\nGeorgiako ordezkariek Gasteizko mugikortasunarekin lotutakoak zein kirol-instalazioak ezagutzeko interesa adierazi dute. Hori dela eta, alkatearekin bildu ondoren, zenbait bisita egingo dituzte bi arlo horietako udal teknikariekin batera.\nAlkateak iragarri du 318.000 eurotik gora inbertituko dela Mendozako Taldearen kalean, Biasteriko Taldearen kalean eta Etxezarra kalean zoladura eraberritzeko, baita Bitorialanda kalean ere, Ehari-Gobeun\nKategoriak: Prentsa oharrak — Etiketak: obras — Komunikazio Zerbitzua / Servicio de Comunicación — 12:01\nZoladura eraberritzeko proiektua\nGasteizko alkate Gorka Urtaranek gaur goizean iragarri duenez, Gasteizko Udalak 150.000 eurotik gora inbertituko ditu Mendozako Taldearen kalean eta Biasteriko Taldearen kalean zoladura eraberritzeko, baita Etxezarra kalean ere, Fontetxako Gazteluaren kalearen eta Kexaako Gazteluaren kalearen artean. Gobernu Batzarrak lan horiei dagozkien bi kontratazio-dosierrak esleitu zituen joan den ostiralean. Lehenak Mendozako Taldearen kalea eta Biasteriko Taldearen kalea (Mendozako Taldearen kalearen eta Aguraingo Taldearen kalearen artean) barne hartzen ditu, eta Orizon Constructora-Lázaro Conextran ABEEari esleitu zaio, 74.354,54 euroan (BEZa barne). Bigarrena, Etxezarra kaleari dagokiona, Asfaltia enpresari esleitu zaio, 79.765,51 euroan.\n“Lan errazak izan arren eragin handia dute esku hartuko dugun inguruetako auzokoen eguneroko bizitzan. Izan ere, inguru horietan asfaltoaren baldintzak txarrak dira motordun ibilgailuentzat. Gasteizek kale erakargarriagoak, erosoagoak eta modernoagoak izatea nahi dugu. Inguru horietan bizi diren pertsonek behin baino gehiagotan eskatu dute esku hartzeko, eta orain haien eskaerei erantzungo diegu”, nabarmendu du Gorka Urtaran alkateak.\nIndustria Plana Bitorialandan\nOstiralean, halaber, Bitorialanda kalea —Ehari-Gobeu industrialdean— eraberritzeko kontratua esleitzea onetsi zuen Tokiko Gobernu Batzarrak. Yarritu SA enpresak egingo ditu lanak, hilabeteko epean, 164.127,77 euroan. Industrialdeak biziberritzeko obra-multzo baten lehena da hori, joan den uztailean GILSA sozietateak onetsitakoari jarraituz.\nLan horiek enpresek berek egindako eskabideei erantzun nahi diete, zeinak Industria Mahaian eta industrialdeen berariazko eskabideak bideratzeko sortu zen Industria Postontzian azaldu baitira. Eskabideak jaso ondoren, zona ezberdinetan esku hartzeko zeuden beharrak aztertu eta lehenetsi dira. Hain zuzen ere, Bitorialanda eta Bitoriabidea ziren zerrendan lehenak. Lehenengoari dagozkion lanak ostiralean esleitu ziren; Bitoriabidekoak, berriz, laster esleituko dira.\n“Horrelako inbertsioak funtsezkoak dira industriarentzat, Gasteiz hiriaren eboluzioan eta etorkizunean sektore gakoa baita. Industrialdeak biziberritu eta erakargarriagoak bihurtzeaz gain, jarduera gehiago etor dadin, Ehari-Gobeuren kasuan urte askotan hobekuntzarik izan ez duen industrialde batean esku hartuko dugu”, azpimarratu du Gorka Urtaran alkateak.\nLanei esker, kale horretako zoladura berrituko da, oso hondatuta zegoelarik zati batzuk arriskugarriak baitziren ibilgailuen trafikorako. Aurrekontua 258.348 euro da. Oraingo zoladura kendu, asfaltozko aglomeratua bota eta seinaleztapen horizontala berriro margotuko da. Horretaz gain, egoera txarrean dauden zintarriak eta pasaguneak konponduko dira.\nEhari-Gobeuko industrialdean 300 enpresa inguru daude; Mercedes-Benz-en lantegiaren ondoan askotariko lantegi txikiak daude Alibarra eta Bitorialanda kaleen arteko etxadietan.\nTUVISAk QR kodeak jarriko ditu geltoki guztietan, bidaiariek telefono adimentsuaren bidez jakiterik izan dezaten zenbat denbora itxaron behar duten hurrengo zerbitzura arte\nKategoriak: Prentsa oharrak — Komunikazio Zerbitzua / Servicio de Comunicación — 12:00\nTUVISAk QR kodeak jarriko ditu geltoki guztietan, unean bertan bidaiariek telefono adimentsuaren bidez jakiterik izan dezaten zenbait denbora itxaron behar duten hurrengo autobusa iritsi arte. Telefonoaz ikono horiek eskaneatuta, informazio hau jasoko dute automatikoki pantailan: zein ibilgailu iristekoa den dauden geltokira, eta zein lineatakoa den. Orobat, linea osoa ikusi ahalko dute mapan.\nGorka Urtaran alkateak gaur goizean iragarri duenez, 223 markesinatan eta 112 zutoinetan jarriko dira QR kodeak. Hiri autobusen sare osoan, alegia. Bazko Astearen ondoren ekingo diote irudiak jartzeari.\nHona hemen ikusiko denaren adibide bat: http://www.vitoria-gasteiz.org/codigo-parada?idParada=1001\nGorka Urtaran alkateak azpimarratu duenez, “Udal gobernutik TUVISA modernizatzen jarraitzen dugu. Hamar autobus hibridoak iristen diren bitartean —bost aurtengo udan eta beste bostak datorren urteko udaberrian—, urratsak egiten joango gara udalaren garraio sozietateak baliabide gehiago izan ditzan. Oraingoan, tresna adimentsuak, erabilera esperientzia arinagoa, errazagoa eta baliagarriagoa izan dadin herritarrentzat”.\nUdal gobernuak bidegorri bat egingo du Lasarteko atean, Frai Francisco Vitoria ibilbidetik Salbaterrabidera bitartean, 106.203,35 euroko inbertsioa eginez\nLasarteko Atea kaleko bidegorriaren proiektua\nGasteizko alkate Gorka Urtaranek gaur goizean iragarri duenez, Gasteizko Udalak106.203,35 eurotik gora inbertituko ditu bidegorri bat egiteko Lasarteko atean, Frai Francisco Vitoria ibilbidetik Salbaterrabidera bitartean, ia-ia Mendizorrotzeraino. Joan den ostiraleko bileran onetsi zuen Tokiko Gobernu Batzarrak lan horiek egiteko kontratazio-dosierra, zein bi hilabeteko epean egingo dituen –esleitzen direnetik–, Campezo Obras y Servicios enpresak. Esku-hartze horren bitartez, bizikletentzako bide jarraitu eta seguruen sarea garatzen segituko du Gasteizko Udalak, eta bizikletaren erabilera sustatzen, hiri-garraiobide iraunkor gisa, beste 400 metro. Gaur egun, 158 kilometro inguruk osatzen dute Arabako hiriburuko bizikletentzako bideek —bidegorriak, pedalak dituzten ibilgailuak ibil daitezkeen espaloiak, pistak, zidorrak eta bizikletek tranbiarekin edo autobusekin nahiz ibilgailu motordunen trafikoarekin eta oinezkoekin partekatzen dituzten bideak batzen direlarik—.\nLasarteko ateko bidegorri berria interes berezikotzat jotzen da, alkateak adierazi duenez; izan ere, “bizikleta ugari ibili ohi da tarte horretan, kokapena dela eta. Hiriaren iparraldea Mendizorrotzeko igerilekuekin eta Estadioarekin lotzen baitu, eta Mendizorrotzeko futbol-zelaiarekin, Lasarteko institutuarekin, Olabide ikastolarekin eta Hizkuntza Eskola Ofizialarekin”. Gaur egun, Lasarteko ateko tarte hori, Frai Francisco Vitoria ibilbidetik Salbaterrabidera artekoa, estua da , kalearen alde horretan Gure Txokoa eraikinaren lursailaren mugek hautsi egiten baitute lerrokadura, eta etena sortzen, bizikletentzat beste aldean dagoen bidegorri zaharkituan. Bestalde, Sabaterrabiden, Lasarteko atearen eta Amadeo García de Salazar plazaren artean, ez dago bizikletentzako biderik, Mendizorrotzera aldera.\nEgoera hori aldatzeko, Ingurumenaren eta Espazio Publikoaren Sailak bi noranzko izango dituen bizikletentzako bidea proiektatu du, 2,20 eta 3 metro arteko zabalera aldakorra izango duena, zati bat galtzadan kokatua eta beste bat espaloian, betiere zintarriaren ondoan, zein Gure Txokoaren lursailaren ondotik joango baita. Horretarako, atzera eramango da lursailaren itxitura, eta zolatu egingo da libre geratzen den lekua. Era berean, Lasarteko atearen mendebaldean dagoen aparkaleku-lerroa ekialdera aldatuko da. Bidegorri berria egiteko lekua uzteko aukera emango du horrek. Salbaterrabiden, berriz, aparkaleku batzuk kenduko dira, bizikletentzako bideak modu naturalean jarrai dezan Mendizorrotzeraino. “Galtzadako bidegurutzeak seguruago egiteko ere hainbat neurri hartu dira, hala nola tarteko babeslekuak jartzea, eta bidegurutze horiek oinezkoentzako pasabideen ondotik egitea. Halako pasabide berri bat ere egingo da”. Farolak eta hustubideak ere mugituko dira, oztopoak kentzeko. Era berean, Gure Txokoaren lursaileko hormatxoaren ordez antzeko beste bat jarri beharko da, baina taxuketa berriaren arabera lerrokatua.\nJoan den ostiraleko Gobernu Batzarreko saioan onetsi zen, halaber, Perica Obras y Servicios enpresari esleitzea Lakuabizkarreko azpiegituren sisteman egingo diren lanak. Bi hilabeteko epean burutuko du enpresak proiektua, 58.125 euroren truke. Proiektu aitzindari horren bitartez, gaixorik dauden zuhaitzak eta garapen-arazoak dituztenak ordeztuko dira hainbat ingurunetan, zenbait txorko handitu eta zoladura hobetuko. Hain zuzen, Donostia kalean egingo dira lan horiek —Baiona kaletik Landaberde kalera bitartean—, Wellingtongo Dukearen kalean —15-19—, tranbiaren geltokira bitarteko tartean, eta Blas de Otero kalean, merkataritza-gunearen ondoan.\nGizarte Politiken Sailak Kaleko Heziketarako programa urtebete luzatu du, esklusio-egoera larrian dauden pertsonei arreta emateko\nKategoriak: Prentsa oharrak — Etiketak: Peio López de Munain — Komunikazio Zerbitzua / Servicio de Comunicación — 11:34\nUdal gobernuak 2019ko martxoaren 31ra arte luzatu du intentsitate handiko Hurbil taldearen Kaleko Heziketarako programa garatzeko kontratua, zeina duela hiru urte esleitu baitzitzaion Arabako Ihesaren aurkako Herritarren Batzordeari. Luzapena apirilaren 1ean sartuko da indarrean, 91.183,47 euroan.\nHurbil diziplina anitzeko lantaldea da, gizarte laneko, psikologiako eta gizarte hezkuntzako adituek osatua, eta esklusio-egoera larrian dauden pertsonei arreta psikosoziala eta gizarte-hezkuntzakoa eskaintzen die, arreta jarraitua eta pertsonalizatua behar baitute gizarteratuko badira.\nKaleko Heziketarako programan, Hurbil-en esku-hartzea bereziki zuzenduta dago esklusio-egoera larrian daudelarik zaintza edo gainbegiratzea –edo bizi-ohitura normalizatuak izatea– eskatzen duten erakundeen laguntza oro ukatzen duten pertsonei.\nOro har, oinarrizko beharrizanak betetzeko baliabide nahikorik ez duten edo horiek kudeatzeko zailtasunak dituzten pertsonei ematen diete arreta: etxerik gabeak dira, edo bizilekurik badute, egoera eskasean egon ohi da; ez dute sostengua ematen dien familia- edo gizarte-sarerik, eta osasun arazoak izan ohi dituzte, gai toxikoekiko mendekotasunen edo buru gaixotasunen eraginez.\nAzken hiru urteetan, Udalak 1.000 pertsona ingururi eman die arreta programaren bidez, “gizarte esklusioaren ondorioak arintzeko; pertsona horien bizi-kalitatea hobetzeko, ohitura osasungarriak irakatsiz, eta arretarako baliabideetan sartzea ahalbidetzeko. Tutoretza, akonpainamendua, aholkularitza, laguntza psikologikoa, gizarte-eragileekiko bitartekaritza eta abar eskaintzen dizkiegu”, azaldu du Gizarte Politiken zinegotzi Peio López de Munainek.\nEpe horretan arreta jaso dutenen % 80 inguru gizonak ziren, gehienak 35 eta 49 artekoak.


Lagun bat hil da Legution izandako auto-istripuan, 2018ko maiatzaren 16an | Berriak Gizartea | EiTB\nLagun bat hil da Legution izandako auto-istripuan, 2018ko maiatzaren 16an\nIbilgailua errepidetik atera eta malda batetik behera erori da. Autoan zihoazen beste hiru pertsonak, gizon bat eta bi emakume, zauritu egin dira.\nLegution izandako istripu batean 30 urteko bilbotarra hil da\n30 urteko Bilboko gizaseme bat hil da gaur gauean Legution, N-240 errepidean, Bilboko noranzkoan izan den istripua. Ibilgailua bidetik atera da eta malda batetik behera erori eta iraulita geratu da. Autoan beste hiru lagun, gizon bat eta bi emakume, zihoazen eta zauriak izan dituzte, Segurtasun Sailaren arabera.\nEzbeharra 21:00ak inguruan gertatu da. Laurak auto barruan harrapatuta geratu dira, eta suhiltzaileek atera behar izan dituzte.\nBehin erreskatatuta, gidariaren ondoko lekuan zihoan gizona hilda zegoela baieztatu dute medikuek. Ibilgailuaren gidaria, 51 urteko gizona, eta beste bi bidaiariak, 36 eta 50 urteko bi emakume, zaurituta eraman dituzte Txagorritxu eta Santiago ospitaleetara.


::: Euskonews & Media ::: Elkarrizketa ::: Jesús Atxa\nEuskara eta kultura bultzatzailea\n"Ikastolarik egon izan ez balitz, euskarak, frankismoaren ostean, 25 bat urte iraungo zituen gehienez"\nBizkaiko Ikastolen Elkarteak ondo merezitako omenaldia eskaini zion apirilaren 2an Bilbon, duela hogeita bost urte bere sortzaileetako bat izateagatik. 1947az geroztik EAJko kidea, eta ondoren, sortu zenetik, EAkoa den honek, sendo eusten dio euskara garatu eta zabaltzeko konpromisoari. Euskaltzaindiako ohorezko kidea da, eta Iruñako San Fermin ikastolako zuzendaria izan zen erretiroa hartu arte. Denbora luzea daramanez Nafarroako Ikastolen Elkartearekin elkarlanean, ondo baino hobeto ezagutzen du euskarak Foru Komunitatean izan duen bilakaera.\nZein egoeratan daude ikastolak Nafarroan?\nGaur egun hamabost ikastola daude Nafarroan. Iruñan dauzkagu San Ferminekoa, Paz de Cigandakoa -biak 1970ean sortuak-, eta Francisco de Jasokoa, hamar urte geroago sortua. Eta, hauez gain, Irunberrikoa, Zangotzakoa, Altsasukoa, Etxarri Aranazkoa, Elizondokoa, Lesakakoa, Berakoa, Lizarrakoa, Tafallakoa –azken bi hauek ere 70ekoak dira-, Vianakoa, Tuterakoa eta Lodosa eta Sartagudakoa. Azken hirurak ez daude legeztatuta, Hezkuntzak oraindik ez ditu aintzatetsi. Baina, guztiek batera, sei mila ikasle inguru biltzen dituzte.\nEman dituzun datuei erreparatuz, 1970. urtea erabakigarria izan zela dirudi.\nBai, erabakigarria izan zen. Nolanahi ere, ikastolen aldeko mugimendua lehenagokoa zen, etxe partikularretan sortu zelako. Gipuzkoan, herriz herri ibili zen korronte bat egon zen. Iruñan, 1963an egin zituzten Nafarroako lehenengo ikastola zabaltzeko ahaleginak, baina ekimenak ez zuen aurrera egin, eta handik bi urtera, 1965ean, Euskalerriaren Adiskideen Elkarteak ikastola bat eratu zuen, esklusiboki bertako kideen seme-alabentzat. Hasieran Nuestra Señora de Ujué izena zeraman, baina gero Paz de Ciganda izatera pasa zen. Baina Elkartea zatitu egin zen, eta Jorge Cortésen gidaritzapean San Fermin ikastola sortzeari ekin zioten.\nGarai haietan, nazio osoan hizkuntza bakarra erabiltzea aldarrikatzen zuen sistemak, gaztelania alegia. Erregimen frankistak eragotzi egin al zuen ikastolen sorrera?\nNafarroako Foru Aldundiak beti zabaldu zion atea euskarari, eta Francoren garaian ere bai. Amadeo Marco presidenteak sekula ez zuen euskararen kontra egin; alderantziz, beti euskara garatzen saiatu zen, Hezkuntza Sailean zeudenak baino askoz ere gehiago. Gainera, Vianako Printzea instituzio publikoak euskara sustatzeko sail bat sortu zuen, eta organismo honetan, besteak beste, duela gutxi hil zaigun José María Satrustegi, Díaz Ulzurrun eta Jorge Cortés Izal bezalakoak zeuden. Azken hau, bertako idazkaria zen. Organismo hau funtsezkoa izan zen euskara garatzeko.\nDena den, arazorik ere izango zen.\nBai, jakina. Foru Aldundiaren bitartez, ikastolek dirulaguntzak jasotzen zituzten, baina haurrek, handitzean, eskolatze txartela eskatzen zuten, eta orduan sortzen zitzaizkigun arazoak Madrilgo Gobernu zentraleko Hezkuntza Ministerioarekin, ikastola hauek ez zeudelako legeztatuta. Azkenean, trikimailu burokratiko batzuen bitartez konpondu genuen txartelen arazoa, ikasleak ikastetxe legeztatuetan aritu zirela emanez aditzera. Alderdi ekonomikoa, berriz, aipaturiko dirulaguntzen bidez konpondu genuen nola-hala.\nHortaz, Nafarroako ikastolak gaur egun osasunez ondo dabiltzala esan al dezakegu?\nBai, nahiko ondo. Arazorik larriena ekonomikoa da oraindik ere. Eremu ez-euskalduneko ikastolak legeztatu gabe daudenez, beste bide batzuetara jo behar dute diru-laguntzak jasotzeko. Dena den, Nafarroan orain bertan ez dago ikastola berrien beharrik; daudenekin aski da, ikastetxe publikoek gero eta gehiago besarkatzen dutelako euskara. Eta, eragozpenak eragozpen, jaiotze tasa jaitsi egin den arren eta abar, matrikulen kopurua mantendu egiten da, eta apur bat igo ere egin da. Nafarroan egiten diren matrikulazioen %30ak D eredua eskatzen du.\nInguruabar berrien artean, migrazioaren fenomenoa daukagu, batik bat Hego Ameriketatik datorrena. Kalterik egingo al dio euskararen garapenari?\nEz du zertan, baina bistan da izango duela eraginik. Ikastoletako irakasleak ahalegin handiak egiten ari dira egoera berri horretara egokitzeko. Immigrazioa ez dator Ameriketatik bakarrik, baizik eta baita ere Afrikatik eta Europako ekialdeko herrialdeetatik. Baina hiritar berri hauei ez baldin badiegu euskara ikasteko arrazoi onik eskaintzen, gaztelaniazko hezkuntza emango diete beren seme-alabei.\nIkastolen aldeko gizarte mugimendua funtsezkoa izan da euskara hedatzeko. Trukean ordaindu beharreko prezioa euskara batua izan ote da?\nEz. Baina hasieran arazo handiak eman zizkigun. Funtsean, euskara ez hiltzeko eragiketa bat izan zen. Beharrezkoa zen gure hizkuntza batzea. Hasiera batean hamar urteko epealdirako aurreikusi zen, eta asmoa zen hamar urte horien buruan berrikustea. Baina ez da ahaztu behar orduko giroa nolakoa zen. Politikaren aldetik, 60ko hamarkada oso gogorra izan zen, oso aztoratua, eta erradikalek itundutakoa baino haratago eraman zuten euskara batua. Eta, azkenean, burokratizatu egin zen. Hitzak adreiluak bezala dira. Hizkuntza baten arima adreilu horietan dago, eta horregatik behar bezala ipini behar dira. Gaur egungo ikuspegitik begiratuta, esan dezakegu euskara batua oso egoki eta aproposa izan dela, batez ere termino modernoen testuingurura egokitzeko.\nNolanahi ere, dirudienez ez da nahikoa. Duela gutxi, Maitena Etxebarria, Euskal Herriko Unibertsitatean Hizkuntzalaritzako katedraduna denak, egun euskara geldituta dagoela ohartarazi du, eta gizarteak maizago erabiltzen ez baldin badu desagertzeko arriskua duela. Ados al zaude ikuspegi honekin?\nEuskara ez da desagertuko. Gutxienez beste ehun urtez biziko da (ja, ja...). Ez dugu ahaztu behar gaur arte bizirik iraun duela. Dena den, erakundeen eta komunikabideen laguntza eta babesa behar ditu. Historian zehar, indartsuenen hizkuntzak gailendu izan dira, boterean zeudenenak... Hizkuntza batek ezin du oinarri politikorik izan gabe bizi. Eta oso kontuan izan behar da ikastolak existitu izan ez balira, frankismoaren ostean euskara gehienez jota hogeita bost urtez biziko zela, honez gero desagertuta egongo zela.\nOstera, ez dirudi egun Nafarroan euskararen inguruan indarrean dagoen legedia euskarri politikorik egokiena denik.\nGaur egungo Euskararen Legea negatiboa da. Ezin da Nafarroa horrela banatu, eremu euskalduna, eremu mistoa eta eremu ez-euskalduna ezarriz. Ez dauka inolako zentzurik. Hori da nekazariei esatea bezala: “hemen tomateak bakarrik landa ditzakezue, eta hor piperrak...”. Euskarak eta ikastolek eskariaren arabera egin behar dute aurrera. Horregatik, araudia nolakoa den ikusita, ezin esan euskara osasunez ongi dabilenik. Hezkuntzari dagokionez, berriz, eta zehazki unibertsitate mailan, euskarazko irakaskuntzaren gaia konpontzea falta zaigu. Hemen daukagun arazorik handienetarikoa da euskara politikarekin lotzen dela oraindik ere.\nZure ibilbide zabalaren gaineko errepaso honi amaiera emateko, ahantz ezazu une batez errealitatea eta esan iezaguzu barru-barruan daramazun amets idealista edo utopikoren bat.\nJende guztiak hiru hizkuntza hitz egin ditzala, eta, hemen, horietako bat euskara izan dadila.\nJesús Atxa Agirre\nJesús Atxa Agirre Aretxabaletan jaio zen 1920an, duela 83 urte. Durangoko Jesuiten San José ikastetxean ikasi zuen. Gerra Zibila pizterakoan, Belgikara eraman zuten, jesuiten ordenan sartzeko beharrezko ezagutzak jasotzeko xedearekin. Handik Bogotá-ra joan zen, Kolonbian nobiziatu berri bat zabaldu behar zutela-eta. Han ikasketa jesuitikoak utzi, eta Filosofia eta Letretan lizentziatu zen Javieriana Unibertsitatean.\nAmeriketan gelditzea erabaki zuen, baina bizitzera Caracasa joan zen, hiri honek lotura handiagoa zeukalako euskal munduarekin. Nolanahi ere, 1945ean kontinentea atzean utzi eta jaioterrira itzultzea erabaki zuen.\nHandik urte betera, Bizkaiko Aurrezki Kutxan hasi zen lanean, Elorrion, eta herri honetako parrokiako abesbatza zuzentzen. Denboraldi batean metalgintzan lanean aritu ostean, 60ko hamarkadaren hasieran Elorriko eskola korporatibistako ikasleei euskarazko eskolak ematen hasi zen.\n1964an Bilbora joan eta Edili, euskara garatzeko kultur elkartean hasi zen lanean, eta horrela bete-betean sartu zen ikastolen munduan.\nSei urte geroago, Jorge Cortések Iruñako San Fermin ikastolako zuzendari izatea eskaini zion, eta postu horretan jardun zuen harik eta 1984an erretiroa hartu zuen arte. Ostera, gerora ere jarraitu du Nafarroako Ikastolen Elkartearekin lanean.\nEzkonduta dago eta lau seme-alaba dauzka, hauetatik hiru ikastoletan ari direlarik lanean. Aisialdian Nafarroako ikastolen historia errepasatzen aritzen da, baina, bereziki, bere zazpi bilobekin jolasten.\nInicio > EM 227 > Elkarrizketa


Android-en mantentze-lanak. Luzatu zure gailuaren bizitza. Argazkiei ukituak eman zure Smartphonearekin Atera argazkiak une bakoitzerako zure Smartphonearekin Canva. Ikasi diseinatzen Editatu bideoak zure Smartphonearekin Egon zaitez aktibo Google Fit eta Wikilocekin Eman lehenengo pausoak argazki ukituan GIMPekin Enplegua bilatzeko aplikazioak Erosketa eta ordainketa segurua Interneten Facebook zure Smartphonean Facebook. Konektatu lagun eta senideekin Family Link. Urrunetik babestu Androiden gailuak. Garraio publikoa zure Smartphonean Gmail. Posta-elektronikoa baino gehiago Google Aplikazioak zure Smartphonean Google Argazkiak. Antolatu hodeian zure argazki guztiak Google Calendar. Zure denboraren kudeaketa hobetu Google Drive. Bildu eta partekatu zure artxiboak Google Maps. Zure ibilbiderik onena arakatu eta aukeratu Google Traductor. Testuak eta web orriak itzuli Informatika hodeian. Ezagutu zer den hodeia Instagram. Partekatu zure argazki eta bideo onenak Irun Txartela Kudeatu zaitez Google aplikazioekin LibreOffice Calc. Zure kalkulu orriak sortu LibreOffice Impress. Zure aurkezpenak sortu LibreOffice Writer. Zure testu dokumentuak sortu Mekanografia. Ikasi hutsetik Musika aplikazioak zure Smartphonean Ofimatika tresnak - LibreOffice Oinarrizko Interneta. Nabigatzen eta posta elektronikoak bidaltzen ikasi Online izapideak Osakidetzarekin PC, teklatua eta sagua hasieratik nola erabili ikas ezazu Pocket. Interneten dagoen onenarekin gera zaitez Programa informatiko onenak jaitsi Smartphoneak eta tabletak. Zure Android gailua erabiltzen ikasi Sortu bideoak zure gustukoen irudiekin Tramiteak online Errenteriako Udalarekin Twitter zure Smartphonean WhatsApp. Bat-bateko mezularitza zure Smartphonean YouTube. Bideoak ikustea baino gehiago Zibersegurtasuna eta pribatutasuna sarean Zure bidaia planifikatu Zure egunerokotasuna hobetuko duten aplikazioak APP Inventor. Sortu zure APPak Android Sistema Eragilea Dropbox. Gorde zure artxiboak hodeian Erabili profesionalki Google aplikazioak Erosketa eta salmenta seguruak Internet bidez Facebook. Egunerokotasuna partekatu Google Data Studio. Zure datuak aztertu Instagram, argazkiak atera eta partekatu zure unerik onenak Lan-bilaketa Interneten Lehenengo pausoak marketing digitalean Marka pertsonala eta LinkedIn Ofimatika aurreratua. LibreOffice Ofimatika orokorra. LibreOffice Pinterest. Zure inspirazio-iturria Sare sozialak. Facebook, Twitter eta YouTube Sortu zure e-mail marketing kanpainak Twitter. Momentuan momentuko informazioa Wikiloc. Sortu eta partekatu zure kanpoko ekintzen ibilbideak Wordpress. Zure webgunea sortu Zibersegurtasuna. Arriskuak, zaurgarritasunak eta mehatxuak Zure argazkiei etekinik handiena atera GIMPekin Android sekreturik gabe Azken gailu teknologikoak ezagutu Erosi etxetik irten gabe Ezagutu 3D inprimatzeak dituen aukerak Ezagutu Streaming plataformak Gauzen Interneta Heziketa eta segurtasuna Interneten Murgildu errealitate birtual eta areagotuan Zure Smartphonea prest izan Zure diru-zorroa Smartphonean Zure ordenagailua birus eta bestelako mehatxuetatik babestu\nEz dugu zure bilaketaren emaitzarik aurkitu.\nEz dago arazorik. Beste aukera batzuekin egin dezakezu bilaketa, edo, nahiago baduzu, eman izena itxaron-zerrendan, eta hobekien egokitzen zaizun plangintza sortzen dugunean jakinaraziko dizugu.\nBilaketa berria Eman izena itxaron-zerrendan


Aisiarako aukera berria, ateak zabalik | Errenteriako Hitza\nAisiarako aukera berria, ateak zabalik\n2012/06/15\tAzpiegiturak, Paperekoa\tNork Errenteriako Hitza Bi urteko lanen ondoren, gaur inauguratuko dituzte Kaputxinoetako igerilekuak. Udal ordezkariekin batera, Eusko Jaurlaritzako Patxi Mutiloa, Gipuzkoako Foru Aldundiko Ikerne Badiola eta Beraun, Kaputxinoak, Alaberga, Galtzaraborda eta Igantziko auzo elkarteetako ordezkariak izango dira gaur 13:00etan egingo duten inaugurazio ekitaldian.\nHerritarrek, ordea, ezingo dituzte astelehenera arte erabili, orduan zabalduko baititu ateak instalazio berriak. Diseinu berritzaileko eta mailaka egindako bost ontzi independentek osatzen dute igerilekuaren bainurako eremua. Kaputxinoetakoak diseinatzeko Hernaniko igerilekuen eredua hartu dutela azaldu du Xabier Agirre udal arkitektoak, “igerileku ludikoak deitzen zaie halako itxura dutenei”.\nIgerileku bakoitzak bere erabilera izango du, eta igerilekuen banaketak, adinen arteko bereizketa egiteko ere balioko duela adierazi du Agirrek. Hala nola, lehenengoa, bigarrena eta laugarrena, igeri egin eta bainurako baliatu ahalko dituzte erabiltzaileek. Hirugarrena, berriz, igerileku gunean dauden bi toboganetatik behera datozenak hartzeko balioko du soilik. “Horretan ezingo du inork igeri egin edo bainua hartu”, nabarmendu du Serviocio enpresako kudeatzaile Luis Peñak. Bosgarrena eta azkena, berriz, txikienei begirakoa da, bertan plisti-plasta aritzeko gunea izango dute.\nKaputxinoetako igerilekuek 8.700 metro koadroko azalera dute orotara, ur eremuak, berriz, 700 metro koadroko azalera du. Erabiltzaile kopuruari dagokionean, 657 lagun har ditzake gehienez instalazio berriak, eta ur eremuan 220 lagun bainatu daitezke batera bertako bost igerilekuetan. Uretan daudenak zaintzeko hiru soroslek egingo dute lan.\nOrain arteko lanak egiteko 1.400.000 euroko inbertsioa egin dute, eta horietatik 200.000 euro jarri ditu udalak. Gainontzekoa aldundiak eta Jaurlaritzak jarri dute, 700.000 euro eta 500.000 euro, hurrenez hurren.\nAldagelak datorren udarako\nHala ere, igerilekuetan egin beharreko lanak ez direla bukatu gogorarazi du Luisma Diez Hirigintzako zinegotziak: “Hurrengo fasean aldagelak eta taberna egin behar ditugu. Irailean aterako da lehiaketara, eta datorren urterako amaituta egon behar dute”. Horretarako, udalak 1.500.000 euroko inbertsioa egin beharko duela zehaztu du Diezek. “Aldundiak laguntza emango duela esan digu, baina Eusko Jaurlaritzaren erantzunik ez dugu jaso oraindik. Egoera ekonomikoa dagoenean egonda, ez da erraza”.\nIzan ere, aldagelak epe jakin batean egitera derrigortua dago udala. Behin betikoak eraiki arte, berriz, behin-behineko aldagelak jarri dituzte igerilekuan.\nLortutako emaitzarekin “gustura” azaldu dira Julen Mendoza alkatea, Luisma Diez Hirigintza zinegotzia eta Jose Manuel Ferradas Kiroletako zinegotzia. “Inguruko auzoetan bizi den herritar kopurua dela eta, beharrezkoa zen igerilekua, Fanderiakoak ezin dituelako ase herritar guztien beharrak. Horren harira, kiroldegiko bazkideek igerileku berrira sartzeagatik ez dutela ordaindu beharko zehaztu du Diezek, prezio berberean zerbitzu bat gehiago jasoko dute”. Sarreretan murrizketak egin dituztela gaineratu du , “aldagelak egiteko daudenez, horiek egin arte sarrera merkatzea erabaki dugu”.\nHorren arabera, aurten bazkide ez direnek 5,50 euro ordaindu beharko dute Kaputxinoetako igerilekurako sarrera; 14 urtetik beherakoek 3,90 euro eta 3 urtetik beherakoak, berriz, doan sartuko dira Kaputxinoetako aisia azpiegiturara.\nInkesta: Zer iruditzen zaizu Kaputxinoetako igerileku berriak zabaltzea?\n56 urte. Alaberga.\n“Ongi iruditzen zait. Ni lehen Galtzarabordako igerilekura joaten nintzen, eta orain hauek etxetik hurbilago izango ditut eta oso ongi datorkit. Aurten ez dut uste, baina datorren urtean erabiliko ditut”.\n30 urte. Beraun.\n“Ez zait iruditzen beharrezkoa zenik. Aurreko alkateak hartu zuen erabakia eta oraingo udalak erantzun egin behar izan dio. Ni mendizalea naiz, baina agian neskalagunarekin batera joango naiz noiz edo noiz”.\n70 urte. Beraun.\n“Ongi iruditzen zait. Nik ez dut uste erabiliko ditudanik, baina igerilekuetara joatea gustatzen zaienentzako primeran iruditzen zait Kaputxinoetan igerileku berriak zabaldu izana. Gainera, behar zirela uste dut”\nEtiketak: irekileku, kaputxino, ludiko Logging In...\tProfile cancel\nLast reply was 11 months ago\tKaputxinoetako udal igerilekuak gaur inauguratuko dituzte | Errenteriako Hitza\tView\n[...] Kaputxinoetako Udal Igerilekuak inauguratzeko ekitaldia egingo dute gaur egerdiko ordubatean. Julen Mendoza alkatea, Jose Manuel Ferradas Kirol patronatuko presidentea, Patxi Mutiloa Eusko Jaurlaritzako Kiroletako zuzendendaria eta Ikerne Badiola Foru aldundiko Kultura, gazteria eta Kiroletako diputatuarekin batera, alderdi guztietako udal ordezkariak eta Beraun, Igantzi, Galtzaraborda, kaputxinoak eta alabergako auzo elkarteetako ordezkariak hartuko dute parte ekitaldian. Igerileku berriek, datorren astelehenean, (hilaren 18an) zabalduko dituzte ateak herritarrentzat. [...]\nBerriketan.info Viewing item 1 to 5 (of 5 items) Aritz Sorzabal wrote a new post, Imanol Cruz intxaurrondotarrak irabazi du 10 kilometroko lasterketa, on the site Irutxuloko Hitza 15 minutes ago\nMaratoi Erdia ez ezik, 10 kilometroko lasterketa ere antolatu dute. Hain zuzen ere, horren prestatuta ez dauden korrikalariek parte hartzeko aukera izan dezaten, proba nagusia baino motzagoa den bigarren bat jarri Aritz Sorzabal wrote a new post, Haile Tegegn etiopiarra izan da azkarrena Donostiako Maratoi Erdian, Ivan Fernandezen aurretik, on the site Irutxuloko Hitza 36 minutes ago\nIkuskizun ederra eskaini dute goizean Donostiako Maratoi Erdian parte hartu dute korrikalariek. Ordubetez atertu du, eta euria etsai izan gabe korritu ahal izan dute lasterkariek; azkarren ibili direnak, Zarauzko Hitza wrote a new post, Euritan bada ere, festa Santa Marinan, on the site Urola Kostako Hitza 1 hour, 15 minutes ago\nZarauzko Santa Marina auzoan euriak ez du festa zapuztu, eta auzotarrek karpak eta bestelakoak jarri dituzte, ekitaldiak aurrera eraman ahal izateko. Jalgi dantza taldeak aterpean eskaini du emanaldia, eta Zarauzko Hitza wrote a new post, Maiatzaren 27an aurkeztuko dute Sirvent eta Eizagirreren aldeko lantaldea, on the site Urola Kostako Hitza 1 hour, 15 minutes ago\nBeste hainbat herritan bezala, Zarautzen Musika Plazan bildu dira dozenaka herritar, euskal presoen eskubideak aldarrikatzeko. Eguerdian elkartu dira kioskoan, eta eguneko planaren berri eman dute. Hasiera Getariako Hitza wrote a new post, Mundumob Getarian, iraunkortasunaren alde, on the site Urola Kostako Hitza 1 hour, 15 minutes ago


Esku hartzeko B esparrua: talde-lana, irakasteko baliabide gisa – ETHAZI Gunea\nA esparruko dinamika batzuk egindakoan, egitura kolaboratiboekin lanean has gaitezke. Horien helburua da lortzea neska-mutilek, taldean lan eginez, eskolako edukiak hobeto ikastea, elkarri laguntzen diotelako.\nBaliteke, orduan, beste arazo bat sortzea: ikasleek, kohesionatuago egon arren, arazoak izan ditzakete elkarrekin modu kolaboratiboan lan egiteko, ohituta daudelako bakarrik lan egiten eta, askotan, lehiakorrak izaten, ordura arte jasotako hezkuntzarengatik. Taldean, elkarri lagunduz eta zeregina denen artean lan egiteko kontsigna hutsa ez da nahikoa. Eta guk honelako ikasleak aurki ditzakegu:\nberen lana egiten dutenak, gainerako taldekideak kontuan izan gabe.\nlan mota horri uko egiten diotenak,\nekimena hartu duten beste batzuekin lanean ari direla aprobetxatzen dutenak, besteek egiten dutena kopiatzeko hori ikasteaz kezkatu gabe,\nbesterik gabe, egin behar den lana banatu eta bakarka egiten dutenak, gero bakoitzak egindako lana biltzeko.\n“Zerbait” behar da, nolabait ere, animatuko, motibatuko dituena, baina ez “behartu”, elkarrekin lan egitera, elkar kontuan hartzera, pozik ez geratzera taldekide guztiek zer ikasten ari diren “jakin” edo “ egiten jakin” arte. Talde bereko kideen aldibereko elkarrekintza ziurtatu behar dugu, eta haien bidezko parte-hartzea.\nBestela esanda, talde txikietan lan egin behar da, egitura kolaboratiboak erabilita, curriculumaren ikasgai/moduluetan aurreikusitako eskola-edukiak hobeto ikasteko.\nMaila honetako jarduketek baliagarri izan behar dute ikasleek esperientzia positiboak egin ditzaten, benetakoak, talde-lanekoak, eta egiazta dezaten horrela lan egitea atseginagoa eta eraginkorragoa dela; izan ere, behar izanez gero, ikaskideren baten berehalako laguntza dute eta, lan egin nahi badute, egin dezakete, denen artean jarduera bakoitza egiteko modua aurkitzen dutelako.\nEsperientzia horiek positiboak badira, ikasleek berek eskatzen dute horrela maizago lan egitea. Aldi berean, esperientzia horiek lagungarri zaizkigu talde-lanaren indarguneak eta ahulguneak identifikatzeko, oro har, edo talde zehatz batenak. Hortik aurrera, pixkanaka, taldeen barne-funtzionamendua molda dezakegu –zuzen egiten dutena nabarmenduta eta ongi egiten ez dutena zuzenduta– eta, gutxika, ikasleak taldeetan banatzeko modurik hoberena aurkituko dugu. Lan hori egiteko, taldekideak gutxienez hiruhileko batean mantentzea komeni da.\n1.1. Jardueraren egitura kolaboratiboak\nEgitura kolaboratiboak, berez, egiturak besterik ez dira eta, beraz, ez dute edukirik. Edozein ikasgai edo moduluren edukiak lantzeko erabiltzen dira, batzuek besteak kontuan hartzeko premia sortzeko, eta ikasteko prozesuan parte hartzen dutenek lankidetzan aritzeko eta elkarri laguntzeko.\nEgitura horiek honelakoak izan daitezke:\nBakunak: eskola-saio batean zehar gauzatu daitezke, iraupen laburrekoak dira, ikasteko eta aplikatzeko errazak. Batik bat banakako jarduerak (testuak irakurtzea, galdera irekiak gela osoari, galdera sorta bati erantzutea, ariketak egitea, ikasitako gaiaren laburpena edo sintesia egitea…) jarduera kolaboratibo bihurtzea errazten dute.\nKonplexuak: teknika kolaboratibo ere esaten zaie, eta zenbait eskola-saiotan aplikatu behar dira.\n1.2. Egitura edo teknika kolaboratibo batek izan behar dituen baldintzak\nEgitura edo teknika bat kolaboratiboa izateko, ikaskuntza kolaboratiboaren funtsezko bost elementuak izan behar ditu: Gutxienez…\nInterdependentzia positiboa ziurtatzea denen onura lortzeko.\nAhalik eta gehien ziurtatu behar da taldekide guztien parte-hartze aktiboa eta arduratsua: inork ezin du beste baten ordez ikasi, ez beste baten ordez lan egin, inor ezin da aprobetxatu besteen lanaz bere aldetik ezer jarri gabe; taldekide bakoitza da bere ikaskuntzaren lehen arduraduna; beraz, ahalik eta gehien ziurtatu behar da taldekide guztien banako ardura.\nAhalik eta elkarrekintza gehien izan behar da talde beraren kideen artean. Berdinen arteko elkarrekintza, ezaguerak batera eraikitzean, funtsezko elementua da ikasteko prozesuan.\nTalde-lana baloratzen da hobekuntza eta konpromisoa bilatzeko.\nIkaskuntza kolaboratiboa aplikatzean gure praktika aztertzen dugunean, bi galdera hauek egin behar genizkioke geure buruari:\nNoraino, jarduera egin dugun bezala antolatuta (egitura zehatz hori erabilita eta egin dugun bezala aplikatuta), parte hartu dute ikasle guztiek modu aktiboan eta bidezkoan –edo gutxienez, izan dute hori egiteko aukera– eta denek egin dute beren ekarpena eta izan dira haren arduradun?\nNoraino, jardueran zehar, izan dute aukera edo premia elkarreragiteko, elkar interpelatzeko, eztabaidatzeko, elkarri zuzentzeko, argudiatzeko, beren ikuspegia defendatzeko eta/edo besteen ikuspegia onartzeko?\nBi galderen erantzuna baiezkoa bada, jardueran erabilitako egitura kolaboratiboa da. Baiezkoa ez bada (nahiz eta bi galderetako batean soilik izan), ez da kolaboratiboa, edo itxuraz besterik ez da.\nIrakasle batek “Hitzen jokoa” egitura aplikatu du, honela: Arbelean lau gako-hitz idatzi ditu gelan ikasi berri duten gaiari buruz, eta kontsigna hau eman dio talde bakoitzari: “Taldekide guztien artean esaldi bat egin behar duzue lau hitz hauetako bakoitzarekin”.\nGerta daiteke, talderen batean, ikasle batek ekimena hartzea, esaldi bat egitea hitz bakoitzarekin (gainera, zuzena izan daitekeena), besteei ongi iruditzea eta bakoitzak esaldi bat idaztea besterik gabe. Itxuraz, “urrutitik” ikusita, taldean egin dute, baina ez egitura kolaboratibo batean, ez delako izan inolako elkarrekintzarik beren artean, eta bakarkako lana bakoitzak esaldi bat idaztea izan delako soilik.\nGerta daiteke, baita ere, beste talde batean, hitzak banatzea eta bakoitza esaldi bat idazteaz arduratzea. Kasu horretan bakarkako lan gehiago izan da (bakoitzak, esaldia idazteaz gain, eraiki egin du), baina hori ere ez da kolaboratiboa, beren artean ez delako elkarrekintzarik izan esaldia eraikitzean.\nEgitura kolaboratiboa da, talde bakoitzean bakoitzak esaldi bat idazten badu emandako hitz bakoitzarekin; gero, bakoitzak “bere” esaldia aurkezten die gainerako taldekideei eta, denen artean, eztabaidatu, zuzendu, zabaldu, aldatu egiten dute… “bere egin” arte (taldea osoarena) eta ondoren, hasieran idatzi duenak garbira pasatzen du. Kasu horretan, parte-hartzea askoz bidezkoagoa eta askoz arduratsuagoa izan da (bakoitza arduratu da bere esaldia egiteaz eta gainerakoen esaldia ahalik eta zuzenena dela ziurtatzeaz), eta elkarrekintza ere izan da taldekide guztien artean esaldi bakoitza “eztabaidatzean”, “bere egin” arte.\nDinamiken bilduma ezagutu.


67.000 panel fotovoltaiko jarriko dituzte Arasurreko eguzki ortuan | Ekonomia | Berria\n67.000 panel fotovoltaiko jarriko dituzte Arasurreko eguzki ortuan\nEkimen publikoz eta pribatuz, 24 milioi euro inbertituko dituzte Arabako parke fotovoltaiko handiena egiteko. Urtean 40.000 MW sortuko ditu 55 hektareako instalazio horrek\nEkian parke fotovoltaikoaren aurkezpena, atzo, Gasteizko Europa jauregian. IREKIA Tamaina handiagoan ikusi\nUrtearen amaierarako, 67.000 eguzki panel jarriko dituzte Arasur industrialdean, Erriberabeitiko udalerrian, Araban. Ekian izena eman diote eguzki energia fotovoltaikoaren parkeari, eta ekimen publiko eta pribatuen lankidetzaz eraikiko dute, 24 milioi euroko inbertsioa eginda. Urtean 15.000 familiak egiten duten kontsumo elektrikoa asetzeko adina energia produzituko du 55 hektareako eguzki ortuak, 40.000 MW urtean gutxi gorabehera. Arabako parke fotovoltaikorik handiena izango da, 24 MWeko potentziarekin, baina ez Euskal Herriko handiena; izan ere, Tuteran (Nafarroa), Rios Renovables taldea bi parke da eraikitzekoa, eta bien artean 62 MWeko potentzia izango dute.\nArasurreko proiektua sustatu duten instituzioek eta enpresariek aurkeztu zuten atzo Ekian parke fotovoltaikoa, Gasteizen. Iñigo Urkullu Eusko Jaurlaritzako lehendakariak «herri proiektu» izendatu zuen Ekian, lankidetza publiko-pribatuz egingo delako, eta nabarmendu zuen Estrategia Energetikoa 2030 txostenaren helburuei erantzuten diela: «Hornikuntza handitzen du iturri berriztagarrien bitartez, eta hasiera ematen dio eguzki energiaren garapenari».\nUrkulluk trantsizio energetikoaren aldeko «herri itun baten premia» aipatu zuen, eta instituzioen, enpresen, eragile ekonomiko eta sozialen, eta gizarte osoaren inplikazioa eskatu zuen. Edozelan ere, erronka energetiko globalik garrantzitsuena «mentalitate aldaketa» dela azaldu zuen lehendakariak\nEkian proiektuak bi sustatzaile ditu: EEE Energiaren Euskal Erakundea eta KREAN. Bien artean, sozietate instrumental bat sortu dute, interes ekonomikoko elkarte bat, zeinak hogeita hamar urte iraungo baitu.\nEguzki panelen parkearen sustatzaileez gain, hainbat sektoretako enpresek egin dute bat proiektuarekin: industriako, zerbitzuetako eta administrazioko enpresek; besteak beste, Aernnovak, Iberdrolak, Irizarrek, Petronorrek eta Senerrek. Atzo, proiektuaren aurkezpenean izan ziren enpresa babesleak, baina aurrerantzean ere enpresa gehiagok bat egin ahal izango dute Ekian parke fotovoltaikoarekin.\nEusko Jaurlaritzak «proiektu aitzindaritzat» jo du Ekian, lehen aldiz sustatuko delako eguzki panelen parke bat enpresa ugariren lankidetzaren bidez, enpresa horiek parkean instalatutako potentziaren zati baten jabe izanik.\nArasurreko parke fotovoltaikoak «euskal ekonomiaren ekosistema» indartuko duelakoan dago Jaurlaritzako burua. «Aukerak zabaltzen ditu hazten ari den sektore batean, eta enplegu gehiago eta hobea sortzeko balio du».\nEkonomiaren hazkunde jasangarriaren aldeko apustua egin zuen Urkulluk, eta gaineratu gobernuak badituela baliabideak industria, ekonomia produktiboa eta nazioartekotzea babesteko. «Baliabideak ditugu inbertsio publikoaren hazkundea bermatzeko eta berrikuntzako proiektuak bultzatzeko, betiere Europan aitzindaritzan mantentzeko». Ekian proiektuak energia berriztagarrien sektorea indartzeko eta haren gaitasunak hobetzeko balioko du, lehendakariaren ustez.\nUr gaineko handiena\nEkianen parte hartuko duen euskal enpresa batek, hain zuzen ere, atzo iragarri zuen itsas gaineko munduko parke eolikorik handienaren eraikuntzan parte hartuko duela: Sener bizkaitarrak, hain justu.\nCobra taldea ari da egiten flotagailudun parke eolikoa Eskoziako uretan, kostaldeko Aberdeen hiritik hamabost kilometro itsas barrura. Ur gaineko haize erroten parkeak 50 MWeko potentzia izango du, eta 2 MWeko turbina bat eta 9,525 MWeko beste bost izango ditu. Espero dute haize errotak martxan egotea 2020. urterako, eta, hegalak mugitzen hasitakoan, munduko ur gaineko parke eolikorik handiena izango da. Miguel Domingo Senerreko Energia Berriztagarrien zuzendariaren esanetan, Cobrarekin egindako lankidetzan pilatutako jakintzari esker murriztu egingo dute itsas gaineko parkeen kostua etorkizunerako. Domingoren iritziz, parke flotagailuak aukera onena dira haizea egon arren sakonera handiegia dagoen itsas eremuetarako.


Ez hitz egin gehiegizko antsietateagatik: mutismo selektiboa | Consumer\nEz hitz egin gehiegizko antsietateagatik: mutismo selektiboa\nEgoera estresagarrien aurrean, haur batzuk blokeatu egiten dira eta ez dute hitz egiten, esaten zaiena ulertzen badute ere\nHaur batzuek egoera jakin batzuetan hitz egiteari uzten diote, nahiz eta, oro har, ez duten arazorik ahozko hizkuntza erabiltzeko, eta ezin hobeto ulertzen dute hitz egiten zaienean. Adituek uste dute arrazoi nagusia haurrak egoera sozial batzuetan duen gehiegizko antsietatearen ondorio dela. Artikulu honetan azaltzen da noiz sor dezakeen antsietateak mutismoa haurrengan, eta zer jarraibideri jarraitu behar dien gurasoek eta zaintzaileek asaldura horren aurrean. Halaber, azaltzen da tratamendurako aukerarik onena terapia kognitibo-konduktuala dela, ahaztu gabe ingurune zaintzaile osoaren eta hezitzaileen inplikazioa.\nMutismo selektibo izeneko nahastearen ezaugarri nagusia da ahozko hizkuntza hartu duen eta, oro har, modu egokian erabiltzen duen haur bat ez dela gai hitz egiteko espero zitekeen egoera sozialetan. Hizketarik ez izateak, gainera, eragin negatiboa du bere bizitza sozialean edo eskolako errendimenduan. Blokeatzen den egoeretan, haurrak ulertzen du esaten zaiona, eta buruarekin baiezkoa edo ezezkoa eman dezake. Baina ez du hitz egiten.\nAfektatuek ahozko hizkuntza menderatzen dute eta ez dute hitz egiteko arazorik sentitzen diren giro sozialetan daudenean. Horrela, ohikoa da mututasun selektiboak eraginda etxean normaltasunez hitz egitea, baina eskolan blokeatu egiten da, ikaskideekin. Ez da oso ohikoa, eta sarritan bost urte bete baino lehen hasten da. Azterlan batzuen arabera, gizonezkoei gehiago eragiten die.\nEz hitz egin gehiegizko antsietateagatik\nOhikoa da mutismo selektiboa duen pertsonak etxean normaltasunez hitz egitea, baina eskolan blokeatu egiten da\nNahaste horren arrazoia zein den ziur jakin ezin den arren, aditu gehienek diote antsietate handiegia izan daitekeela. Haur batzuek antsietatea dutenean, gaizki ahoskatzen dutenean edo ohi baino askoz azkarrago hitz egiten dutenean. Baina mutismo selektiboaren kasuan, guztiz kontrakoa gertatzen da: blokeatu egiten dira. Jende askok ere jasaten du fobia soziala, eta egoera sozialetan irain egiteko beldurra edo lotsa dira fobia horren ezaugarri.\nOro har, oso haur sentiberak, barnerakoiak, antsietate handikoak edo perfekzionistak izaten dira. Antsietatea jasateko joeraz gain, beste faktore estresagarri batzuek ere lagundu egin dezakete, hala nola dibortzioak edo gurasoen banantzeak, horietako baten heriotzak edo egoitza-aldaketak. Haurra gehiegi babestea, bere bizitza soziala murriztea edo bere mudeziara moldatzea eta bere isiluneen interpretatzaile gisa aritzea dira nahasmendua larriagotu eta denboran mantentzen laguntzen duten alderdiak.\nMutismo selektiboa duten haurrak, zer egin?\nFuntsezkoa da kaltetuaren gurasoak eta beste zaintzaileak haren tratamenduan inplikatzea. Hona hemen jarraibide batzuk:\nEz gehiegi babestu.\nEstres-iturri posible guztiak ezabatzea edo murriztea: eztabaidak etxean, gehiegizko presioa errendimendu akademikoa hobetzeko, eskolaz kanpoko gehiegizko jarduerak, etab.\nSegurtasun pertsonala irabazten laguntzen duten ekintza guztiak ongi etorriak dira: etxeko lanetan gero eta ardura gehiago ematea eta etxeko animalia bat zaintzen edo zaintzen duenean errefortzu positiborik ez aurreztea.\nFuntsezkoa da haurra ez sentitzea bloketatzen den egoeretan hitz egiteko presionatuta, antsietatea baita hitz egiteari uzteko arrazoia.\nEskolan gertatzen bada, haurra ikaskideekin dagoenean, ideia ona izan daiteke etxera gonbidatzea, seguruago sentitzeko.\nMutismo selektiboaren tratamendua\nTerapia kognitibo-konduktuala maiz erabiltzen da nahaste horri aurre egiteko. Ohiko praktika bat “kontingentzia maneiatzeko teknika” da, hau da, haurra hizketan ari denean modu positiboan indartzea eta hitz egiten ez duenean ez indartzea. Psikofarmako motaren bat erabiltzen da espezialistaren ustez beharrezkoa denean antsietate edo depresio sintomak tratatzeko. Haur askok mututasun selektiboa jasaten dutenez eskola-egoeretan, oso garrantzitsua da hezitzaileen lankidetza aktiboa, komunikazioa errazten duten baldintzak sor ditzaten.\nHonen arabera: Espainiako Psikiatria Elkartea , terapia kognitibo-konduktuala ulertzeko modu bat da nola pentsatzen duen nork bere buruaz, besteez eta inguruneaz, eta nola eragiten dien nork bere pentsamendu eta sentimenduei. Terapia horrek norberak pentsatzen duen modua eta nola jarduten duen aldatzen lagun dezake, eta hori hobeto sentitzen laguntzen du. Gainera, ?hemen eta orain?-en zailtasunetan jartzen du arreta, iraganean larritasunaren kausa bilatu beharrean.\nMUTISMO SELEKTIBOA ETA BESTELAKO ARAZOAK\nGizarte-egoera jakin batzuetan hitz egiten ez duen haur batek mutismo selektiboa duela ondorioztatu aurretik, baztertu egin behar da hizketarik eza beste arazo batzuen ondorio dela, hala nola hizkuntzaren edo ahotsaren nahastea, garuneko lesioa edo gorreria sakona, komunikatzeko ezintasuna azalduko luketenak. Gainera, arreta berezia jarri behar zaio mutismoa benetan selektiboa izateari; izan ere, garapenaren afekzio larri batzuetan, autismoan esaterako, haurrek hitz egiteko gaitasuna galtzen dute pixkanaka-pixkanaka.\nantsietate lenguaje-eu mutismo-eu trastorno


Hauek dira Xperia XA2, XA2 Ultra eta L2 | -ren zehaztapen guztiak Androidea\nHauek dira Xperia XA2, XA2 Ultra eta L2 filtrazioen zehaztapenak\nSony konpainia japoniarrak, dagoeneko kaleratu diren hiru smartphone prestatu ditu ... Hauek dira hurrengo Xperia XA2, XA2 Ultra eta L2, Sony terminal ertaineko zati bihurtuko diren hiru terminal.\nGailu hauek, aspalditik, argazki, bideo eta errendapenetan agerian geratu dira, kontatuko dizkizugun ezaugarri eta zehaztapen ez ofizial batzuk erakusten dizkigutenak.\nMugikor hauek dagoeneko hurbiltzen ari den Las Vegaseko CESen ikus zezaketen argia, zurrumurruak gutxienez espero ez diren arren.\n1 Xperia XA2 eta XA2 Ultra bideoan ikusten dira\n1.1 Xperia XA2 eta XA2 Ultra zehaztapenak\n2 Sony Xperia L2-k ere zer hitz egin behar izan du\n2.1 Xperia L2 bideoan ere ikus daiteke\n2.2 Gailu honek sortu dituen hainbat zurrumurru daude\nXperia XA2 eta XA2 Ultra bideoan ikusten dira\nBideo honetan, bi terminalen aurreko eta atzeko diseinua ikus dezakegu, horietan argazki-sentsoreak hatz-marka irakurgailuaren ondoan nabarmentzen direnak dira.\nBizkarrari dagokionez, bi gailuetan kamera bakarra aurki dezakegu ondoan LED Flash batez lagunduta, eta beheko hatz-marka sentsorea, Sonyren alde egiten duen apustua, lehenago konpainiak nahiago baitu alboko sentsoreen alde egitea.\nSony Xperia XA2 Ultra-ren benetako irudia\nBildu ditugun filtrazioen arabera, Xperia XA2-k 5.2 hazbeteko pantaila integratuko luke FullHD bereizmenarekin, berriz XA2 Ultra-k 6 hazbeteko FHD pantaila muntatuko luke 18: 9 itxura erlazio ospetsurik gabe zenbat gauzatu den azkenaldian.\nBi gailu horiek kanpaiaren azpian eramango luketen prozesadoreari dagokionez, zurrumurruak Qualcomm Snapdragon 630 bat direla esan daiteke, Sonyk iraganetan aukeratu duen Mediatek ez bezala.\nSoC-k zortzi muin ditu (4x Cortex-A53 2.2 GHz-tan eta 4x Cortex-A53 1.8 GHz-tan). Gainera, Xperia XA2-ren kasuan, 3 GB-ko RAMa izango litzateke eramango lukeena eta Xperia XA2 Ultra-k, 4 GB.\nXperia XA2 eta XA2 Ultra zehaztapenak\nPANTAILA 5.2 hazbeteko FullHD 6 hazbeteko FullHD\nprozesadorea Qualcomm Snapdragon 630 Qualcomm Snapdragon 630\nGANBARAK Atzeko aldea: 21MP 4K grabazioarekin. Aurrealdea: 7MP Atzeko aldea: 21MP 4K grabazioarekin. Aurrealdea: 15 + 2MP eta 4K grabaketa\nBILTEGIRATZEA 32GB 64GB\nDIMENTSIOAK 141.6 x 70.4 x 9.6 mm 162.5 x 80 x 9.5 mm\nHATZ INPRIMA IRAKURLEA Bai Bai\nSony Xperia L2-k ere zer hitz egin behar izan du\nGogoratu hori Xperia L1 iazko martxoan jarri zen martxan ezaugarri eta zehaztapen apal samarrak dituena.\nOraingoan, L2-k aurrekoak ekarri zizkigun abantaila guztiak hobetuko ditubaina kontuz, XA2 bezala, filtrazioak eta baieztatu gabeko zehaztapenak baino ez dira.\nTerminal hau Xperiaren erdialdean integratuko litzateke zehaztasun apalekin, esate baterako, XA630 bezalako Qualcomm Snapdragon 2 prozesadorea eta 3 GB / 4 GB RAM memoria ... L1-ren kasu desberdina, 6737 Ghz Quad-core Mediatek MT1.45T SoC-ekin batera 2 GB besterik ez zituena RAM-a.\nBere dimentsioei dagokienez, hauek 149.9 mm-ko altuera, 78.4 mm-ko zabalera eta ia 10 milimetroko lodiera izango lukete.\nXperia L2 bideoan ere ikus daiteke\nBideo honetan ikus dezakegun bezala, L2-k 5.7 hazbeteko IPS LCD pantaila muntatuko luke 18: 9 itxura erlazioarekin, 32GB / 64GB ROM memoriarekin 256GBra arte zabaldu daiteke microSD txartelaren bidez, 16MP atzeko kamera f / 1.8 irekidura eta LED flasharekin eta 8MP aurrealdeko sentsorea f / 1.8 irekierarekin eta 1080p grabazioarekin\nGainera, terminalaren atzealdean, kameraren azpian, hatz-marka sentsorea integratuko litzateke.\nEntzungailuetarako 3.5 mm-ko jack ataka, USB 2.0 C motako sarrera eta 3.180mAh bateria kendu ezina ere etorriko lirateke.\nGailu honek sortu dituen hainbat zurrumurru daude\nBeste bideo honetan, Xperia L2-ren errendapena 3Dan ikus dezakegu Eta, beste zurrumurru batzuen arabera, terminal honek 5.5 / 5.2 hazbeteko pantaila izango luke 720p bereizmenean 18: 9 formaturik gabe, Snapdragon 400/430 prozesadorearekin, 3 GB RAM eta Android 7.1 Nougat-ekin. Beraz, Sonyren berrespena itxarotea besterik ez dago zalantzak eta aieruak kentzeko!\nSony Xperia L2-ren atzealdea\nArtikuluaren bide osoa: Androidea » Android gailuak » Telefono mugikorrak » Sony » Hauek dira Xperia XA2, XA2 Ultra eta L2 filtrazioen zehaztapenak\nNola izan Oneplus 5T aurpegia Androiden desblokeatzeko


Gouy-Servins - Wikipedia, entziklopedia askea.\n50° 24′ 11″ N, 2° 38′ 59″ E / 50.4031°N,2.6497°E / 50.4031; 2.6497Koordenatuak: 50° 24′ 11″ N, 2° 38′ 59″ E / 50.4031°N,2.6497°E / 50.4031; 2.6497\nBouvigny-Boyeffles, Servins, Villers-au-Bois, Ablain-Saint-Nazaire eta Carency\n168 (%48.8) 176 (%51.2)\nGouy-Servins Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 311 biztanle zituen.\n2007an Gouy-Servins udalerrian erroldatutako biztanleak 311 ziren. Familiak 112 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 32 seme-alabarik gabeko familiak ziren, 52 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 126 etxebizitza zeuden, 116 familiaren etxebizitza nagusia ziren, 2 bigarren erresidentzia ziren eta 8 hutsik zeuden. 125 etxeak ziren eta 1apartamentu bat zen. 116 etxebizitza nagusietatik 107 bere jabearen bizilekua ziren, 8 alokairuan okupaturik zeuden eta 1 doan lagata zegoen; 2 etxek bi gela zituzten, 6 etxek hiru zituzten, 29 etxek lau zituzten eta 79 etxek bost zituzten. 96 etxek euren parking plaza propioa zuten azpian. 42 etxetan ibilgailu bat zegoen eta 69 etxetan bat baino gehiago zituzten.\nGouy-Servins udalerriko biztanleria-piramidea 2009an .\n2007an lan egiteko adina zuten pertsonak 218 ziren, horien artean 157 aktiboak ziren eta 61 inaktiboak ziren. 157 pertsona aktiboetatik 149 lanean zeuden (83 gizon eta 66 emakume) eta 8 langabezian zeuden (3 gizon eta 5 emakume). 61 pertsona inaktiboetatik 27 erretiraturik zeuden, 25 ikasten zeuden eta 9 "bestelako inaktibo" gisa sailkaturik zeuden.\n2009an Gouy-Servins udalerrian 122 unitate fiskal zeuden, 334 pertsonek osaturik. Pertsona bakoitzeko diru-sarrera fiskalaren mediana urteko 19.219 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 ibilgailuen saltze eta konpontze enpresak ziren eta 3 administrazio publikoko enpresak ziren.\n2000. urtean Gouy-Servins udalerrian 6 nekazaritza-ustiategi zeuden.\nBNF: 15268822w (data)\nOrriaren azken aldaketa: 16 otsaila 2021, 23:47.


Emozio, pentsamendu eta portaera, eskutik helduta | Ikus-entzunezkoak\nZeinu interpreteaz gain, bi hiztun ditugu bideoan. Bi horien jarduna oso desberdina da eginkizunek ez dutelako zerikusirik. Batak, hitzaldiaren aurkezpena egin behar du, besteak, aldiz, hitzaldia eman. Edonola ere, zenbait kontu adierazgarriak dira.\nEspazioaren erabilera Interpretearen atzean Interpretearen ondoan, publikoaren aurrean.\nGorputz jarrera Zutik, uzkur samar. Zutik, irekia.\nBegirada Publikoari eta aipatzen dituen pertsonei begiratzen die. Irakurri ere egiten du. Hizketan ari denari edo erreferentzia egiten dion pertsonari begiratzen dio, baina oro har publikoari begiratzen dio. Proiektatua duen eskeman zer edo zer irakurtzen du baina ez du begirada hor iltzatzen.\nKeinuak Begiradaz gain, hizlaria aipatzean buruarekin keinu egiten dio.\nAipatzen dituen lagunei begirada zuzentzeaz gain, hitzezko diskurtsoa keinuekin osatzen du.\nEuskarria Diskurtsoa osatzeko beharrezko informazioa paper txatal batean du eskura.\nDiskurtsoa Oso diskurtso laburra da baina hala ere traketsa. Hitzaldiaren hasiera dugu bideoan. Diskurtsoa egituratzen du:\nLehenengo, bere buruaren aurkezpena egiten du.\nOndoren, hitzaldiaren izenburuari argitzen du eta beste hitzaldi sorta batean kokatzen du.\nAzkenik, hitzaldiaren helburua argitzen du eta hasiera ematen dio.\nHitzaldian hartzailea presente du eta bigarren pertsona plurala tartekatzeaz gain (“ikusten duzuen bezala”) eta funtzio fatikoa duten galderak ere sartzen ditu (“ados?”).\nKategoria 2018, 7-8 minutu, Aurkezpena, Azalpena, Batua, Begirada, Besteak, Bideoa, D eredua, Diskurtsoaren egitura, Espazioaren erabilera, Euskarria, Gorputz jarrera, Harremanak, Jendartea, Keinuak, youtuben, etiketak Aitziber Ganuza, Emozioak, Xaloa telebista by itzul. Gorde lotura.


Aseguratuak jasandako gorabehera traumatikoen ondoriozkoak, istripu bortitz, bat-bateko, kanpoko eta aseguratuaren nahiarekin zerikusirik ez duen istripu batean sortuak.do.\n1º) Zentro medikora joatea\nErreferentziako zentro itundua Iruñean:\nBeloso Alto K., 32.A 31006 - Iruñea\nFederatuaren txartelarekin identifikatzea.\nPOLIZA Zbk.: 373006.\nAXAren aldez aurreko baimena behar-beharrezkoa da lehen laguntza jaso ondoren kontsultak egiteko (Gizarte Segurantzan larrialdia izan duten espezialistei kontsulta egiteko, diagnostiko probak egiteko, ebakuntza kirurgikoak egiteko, errehabilitaziorako...).\n2º) Istripua jakinaraztea\nBi aukera daude ezbeharra konpainiarekin irekitzeko:\nTelefonoz 24 orduko AXAren telefonora deituz:\nDatu pertsonalak eta istripuaren deskripzio zehatza eman eta ESPEDIENTE-ZBK. jaso beharko da.\nOndoren, "ISTRIPU-DEKLARAZIOA" bidali beharko zaio konpainiari\nfederatuak eta klubak sinatuta, helbide elektroniko honetara: siniestros.gestioncorporalesnoauto@axa.es\nIstripua gehienez ere 7 eguneko epean jakinarazi beharko zaio konpainiari.\nIstripuaren kudeaketa ireki daiteke federatuak eta Klubak sinatutako "ISTRIPU-DEKLARAZIOA"\nondorengo posta elektronikoar bidaliz: siniestros.gestioncorporalesnoauto@axa.es\nBaimenen eskaerak, txosten medikoekin eta dagokion medikuaren preskripzioari batera eskatu beharko dira ondorengo posta elektronikoaren bidez: siniestros.gestioncorporalesnoauto@axa.es\nKonpainiaren baimenik gabe edo aukera libreko zentro batean egindako proba edo tratamendu guztiak federatuaren kontura izanen dira.\nEstaldura:Aseguruaren xedea da aseguratuek kirol-jardunean jasandako gorputz-lesio arriskutsuak estaltzea, ekainaren 4ko 849/1993 Errege Dekretuan aurreikusitako moduan. Beraz, lizentziaren asegurua istripu-asegurua da, EZ lesio-asegurua. Tendinitisa, kontrakturak, tenista-ukondoa, etab. EZ dira polizak estaltzen.\nEspedientea itxi egingo da, eta, beraz, ez da jarraituko tratamenduarekin, baldin eta KIROL-BAJA MEDIKOAREN aldian federatuak kirol-jarduera egiten badu, eta ondoren gerta litezkeen istripuek ez dute estaldurarik izango, aurreko istripu baten ondorioz medikuaren alta hartu gabe.\nPolizak ez ditu estaliko Gizarte Segurantzako zentroetan edo itundu gabeko zentro medikoetan ematen diren laguntza medikoak, bizi larrialdietan izan ezik.\nNafarroako Txirrindularitza Federazioak hitzarmen bat sinatu du Osasunbidearekin. Horren bidez, istripuren bat gertatuz gero, TXIRRINDULARITZAKO federatuek Nafarroako Gizarte Segurantzako edozein zentrotan hartuko dute parte, baina horrek ez dio kalte ekonomikorik eragingo federatuari lehenengo aldian.\nJarraipen medikoa behar izanez gero, AXAri jakinaraziko zaio, goian adierazitako protokoloei jarraituz, eta dokumentazioa aurkeztu edo dagokion medikuaren txostena egin beharko da.\nJarduera-protokolo zehatzari jarraitzen ez badio, konpainiak ez du bere gain hartuko laguntzaren kostua, eta kostu hori federatuak berak ordainduko du.\nProtokolo osoa PDF formatuan\nProtokolo osoa deskarga dezakezu PDF formatuan:\nISTRIPU-KASUKO-PROTOKOLOA-AXAKO-2022KO.pdf [0,68 MB]


Berdintasuna — TUlankide MONDRAGON\nLaboral Kutxak "Lidergo partekatu baterantz" proiektua garatu du\nLaboral Kutxak orain dela 20 urte ekin zion emakumeen eta gizonen berdintasunaren aldeko ibilbideari eta 1997an Emakunderen Erakunde Laguntzailea aitortza-ziurtagiria eskuratu zuten. Ordutik, berdintasunerako politikak sustatzeko hainbat baliabide ezarri dira, eta berdintasunerako hiru plan diseinatu eta garatu dira.\n17 helburu finkatu ditu NBEren planak; besteak beste: osasuna, hezkuntza, genero-berdintasuna, desparekotasunak murriztea eta lan-baldintzak hobetzea. LABORAL Kutxak deiari erantzun dio eta ekarpena egiteko konpromisoa hartu du.


Iñurritza biotopoa: 2010\n2010(e)ko maiatzakren 19(a), asteazkena\nEgilea: Itsas Enara Ornitologia Elkartea ordua: 13:47 iruzkinik ez:\n2010(e)ko urtarrilakren 5(a), asteartea\nUgarroi bolborina, babesik gabe Gipuzkoan\nUgarroi bolborina edo mottoduna (Phalacrocorax aristotelis) 1967. urtean umatu zen azkenik Gipuzkoan, erabat desagertu aurretik. Hogeitamar urte igaro ondoren --Bizkaiko populazioak gora egin zuela eta, antza--, berriro etorri ziren ale batzuk eta umatzen hasi ziren. Gaur egun, 2009. urtean, populazioa oso txikia da oraindik, eta galtzeko arrisku bizian dago: hamar bat bikote dira.\nEuskal Autonomia Erkidegoan Arriskuan dauden Espezieen Katalogoan, bakanen kategorian sailkatuta dago. Horrek berekin dakar harentzat kudeaketa-plan bat egiteko beharra, kontserbazioa eraginkorra izango bada.\nUgarroiaren kasuan, alabaina, ez da horrelakorik egin Gipuzkoan (Bizkaian bai), legeak hala aginduagatik ere. Horregatik, Itsas Enarak eskatu die Gipuzkoako Foru Aldundiari eta Eusko Jaurlaritzari lehenbailehen ekin diezaiotela lanari.\nDonostian, 2010eko urtarrilaren 5ean\n2008ko apirilean Itsas Enara Ornitologia Elkarteak erregutu zizuen, Iñigo Mendiolaren bitartez, lehenbailehen has zinteztela erredaktatzen Ugarroi Bolborinaren (Phalacrocorax aristotelis) kudeaketa-plana, Natura babesteko legeriak katalogatutako espezieen kasuan agintzen duenari jarraituz.\nDagoeneko ia bi urte igaro dira eta ez dugu zuen erreakzioaren berririk. Areago, ez dugu erantzunik jaso ere egin.\nEz dugu ulertzen zuen jarreraren arrazoia, eta besterik ezean, ikaragarri axolagabea iruditzen zaigu. Gogorarazi nahi dizuegu zuena dela Gipuzkoako basa-fauna babesteko eta iraunarazteko erantzukizuna eta eskumena, eta zuei dagokizuela horretarako neurriak hartzea, ez lege-arauek agindutakoak soilik, baizik eta beharrezko suertatzen diren guztiak.\nOrdutik hona, gainera, espezie honek ikaragarrizko gainbehera jasan du Iberiako bere gotorleku nagusia zuen eremuan --Galizian eta Asturiesen, hain zuzen--, horren ondorioz ekialdeko Kantauriko populazioen etorkizuna zaildu eta garrantzia areagotu direlarik.\nHorregatik guztiagatik, berriro ere eskatzen dizuegu, orduan baino are premia handiagoz, lehenbailehen prestatu, idatzi eta onets dezazuela Ugarroi Bolborina babesteko beharrezkoa eta ezinbestekoa den Gipuzkoako kudeaketa-plana, Bizkaiko Aldundiak hango populazioetarako egin duen bezalaxe.\nItsas Enara Ornitologia Elkartea - Anoeta pasealekua, 28, 20014 DONOSTIA\nEgilea: Itsas Enara Ornitologia Elkartea ordua: 10:29 iruzkinik ez:\nEtiketak: babesa Gipuzkoa, cormorán, itsasoa, kudeaketa-plana, marinas, moñudo, mottoduna, Phalacrocorax aristotelis, plan de gestión, protección, ugarroi bolborina


Pentsiodun ez izatearen ziurtagiria lortzeko zerbitzu berria\nZerbitzu berri horren bidez, jasotzen diren Prestazio Sozial Publikoen Erregistroko prestazioekin lotura duten ziurtagiriak edo txostenak edo, halakorik ez badago, halako prestaziorik ez jasotzearen ziurtagiri jakin batzuk eskura daitezke.\nZerbitzu berria: Itsasoko eta osasuneko lanbide-prestakuntza ikastarorako eskabidea itsasoko eta arrantzako sektorearentzat (REM)\nZerbitzu honen bidez, arrantzaren sektoreko erakunde batek itsasoko eta osasuneko lanbide-prestakuntzako ikastaro bat eska dezake erregistro elektroniko bidez, bere langile eta/edo bazkideentzat, Itsasoko Gizarte Institutuaren itsasoko eta osasuneko lanbide-heziketara iristeko prozedura eta prestakuntza hori emateko araubidea arautzen dituen maiatzaren 18ko 292/2018 Errege Dekretuaren lehen xedapen gehigarrian ezarritakoarekin bat.\nZerbitzu berria: TGSS kaurrean abiarazitako aurkaratze-espedienteari dokumentazioa eranstea\nInklusio, Gizarte Segurantza eta Migrazio Ministerioak kudeatuko ditu klase pasiboen pentsioak urriaren 6tik aurrera\n2020ko urriaren 6tik aurrera, Estatuko Klase Pasiboen erregimena Inklusio, Gizarte Segurantza eta Migrazio Ministerioan txertatuko du, eta Klase Pasiboak Kudeatzeko Zuzendariordetza Nagusia behin-behinean atxikiko zaio Gizarte Segurantzaren Antolaketako Zuzendaritza Orokorrari. Aurrekoa gorabehera, Ekonomia eta Ogasuneko probintzia-ordezkaritzetan Klase Pasiboen atal bat egoten segituko da, herritarrei klase pasiboen arloan edozein izapide edo gestiori buruz informazioa eta arreta emateko.\n2020/10/02tik aurrera, jaiotza eta adingabearen zaintzaren, haurdunaldiko arriskuaren edoskitze naturalaren ebazpenak Jakinarazpen Telematikoen bidez jakinaraziko dira.\n2020ko urriaren 2an jarri zen indarrean irailaren 24ko ISM/903/2020 Agindua, Gizarte Segurantzako Administrazioan jakinarazpen eta komunikazio elektronikoak arautzeari buruzkoa. Data horretatik aurrera, SEDESS honetako Jakinarazpen Telematikoen Zerbitzuaren bitartez jakinaraziko dira jaiotzaren eta adingabearen zaintzaren, haurdunaldiko arriskuaren eta edoskitze aldi naturaleko arriskuaren prestazioen eskatzaileen edo jasotzaileen ebazpenak.\nJakinarazpen eta komunikazio telematikoei buruzko Agindu berria, urriaren 2tik aurrera indarrean dena\nIrailaren 24ko ISM/903/2020 Agindu berria argitaratu da, Gizarte Segurantzaren eremuan jakinarazpen eta komunikazio telematikoak arautzeari buruzkoa. Datorren urriaren 2an jarriko da indarrean.


Irakasle bat kontratatzeko deialdia ireki du Arabako Bertsozale Elkarteak –\nEkainaren 28a baino lehen bidali beharko dira curriculumak Arabako Bertsozale Elkartera, jakitera eman dutenez.\nElkarteak adierazi du “Arabako Lautada, Gasteiz edo Gorbeialdea eskualdeetako ikastetxe eta bertso-eskoletan zein jarduera osagarrietan irakasle eta begirale lanetan jardutea izango da egiteko nagusia. Lanaldi erdiko kontratua eskaintzen da hasiera batean abendura bitartean, ekainerarte luzatzeko aukerarekin. Lehen lan eguna irailaren 2a”.\nEzinbestekotzat jo dute unibertsitate gradua/ lizentziatura edo irakasle ikasketak izatea. Gidabaimena eta autoa beharko dira, eta, noski, kontutan hartuko dute hautagaiak bertsolaritzarekin duen harremana, “izan bertso-eskolan, Bertsozale Elkartean edo antolatzaile gisa”. Hezkuntzan duen esperientzia ere baloratuko da, bai arautuan, bai ez-arautuan eta baita aisialdian ere. Azkenik, harremanetarako erraztasuna, talde lanerako gaitasuna eta haur eta gazteekin izandako esperientzia ere kontuan hartuko dira.\nCurriculumak EKAINAREN 28a baino lehen bidali beharko dira Arabako Bertsozale Elkartera. Bi aukera daude horretarako. Posta arruntez bidali nahi izanez gero honako hau da helbidea:\nBenito Perez Galdós z/g\nE-postaz bidali nahi izanez gero:\naraba.administrazioa@bertsozale.eus da helbidea.\nInformazio gehiago nahi izanez gero deitu 945 010505 edo 688616531 telefonoetara.\nTags: Irakasle bat kontratatzeko deialdia ireki du Arabako Bertsozale Elkarteak


“Sustantziarik gabeko” menpekotasunak - Sakana - Guaixe.eus\n“Sustantziarik gabeko” menpekotasunak\nSakanako Prebentzio Zerbitzuak 2017-09-08 08:22\nMenpekotasunei buruz hitz egiten dugunean, ia denei, era automatiko batean sustantziak etortzen zaizkigu burura: alkohola, tabakoa, cannabisa, kokaina…\nHala ere, badaude, “sustantziarik gabeko” menpekotasuna sor dezaketen hainbat jokabide: internet, jokoak (presentzialki eta online bidez), teknologia berriak, mugikorra, janaria, lana, erosketak, sexua... Gizakiok, ondorio atseginak sorrarazten dizkiguten jokaerak errepikatzeko joera dugu eta horregatik hauetako batzuk menpekotasuneko portaera bihur daitezke kasu jakin batzuetan.\nBatzuetan bi menpekotasun mota hauek elkarrekin gerta daitezke (ludopatia eta alkohola adibidez). Menpekotasun hauek dituzten pertsonek kasu askotan beste zailtasun batzuk izan ohi dituzte azpitik (depresioa, bizitzako gertaera gogorrak, antsietatea, motibazio falta, apatia…).\nGarrantzitsua da hurrengo puntu hau desberdintzea: ez da gauza bera menpekotasun bat izatea edo erabilera desegoki bat egitea. Askotan kontzeptu horiek nahastu egiten ditugu.\nMENPEKOTASUNA. Esan dezakegu, era orokor batean, jokaera batzuk (ariketa fisikoa, teknologia berrien erabilera…) dosi justu batean eginda onargarriak edota gomendagarriak direla. Horiek menpekotasun bihurtzen dira, zeregin horiek pertsonaren egunaren denbora asko okupatzen dutenean eta ez dutenen jokaera horren hasiera eta hori uztea kontrolatzen, dependentzia bat sortzen baita. Orain arte berarentzat atseginak ziren beste ekintzek interesa galtzen dute eta jokaera hori mantentzen dute nahiz eta kontziente izan ondorio negatiboak ekartzen dizkietela.\nERABILERA DESEGOKIA. Hamasei urteko gazte batek, adibidez, teknologia berrien erabilera desegoki bat egin dezake, egunean zehar gehiegizko denbora pasatzen duelako horiek erabiltzen. Hala ere, hori ez da bere bizitzaren zentroa; institutura joaten da, lagunekin ateratzen da… eta bere eginbeharrak orokorrean betetzen ditu. Egia da erabilera desegoki horrek ere ondorio negatiboak dituela –denbora gutxiago eskaintzen die ikasketei, etxekoekin harreman gutxi izan dezake, lo gutxi egin dezake…– Eta horregatik beharrezkoa da erabilera apropos bat bideratzea.\nSustantzien menpekotasuna eta ludopatia gertatzen direnean, helburua horienganako erabateko abstinentzia lortzea da. Hau da, ezer ez kontsumitzea. Sustantziarik gabeko menpekotasunetan, berriz, helburua ez da jokaeraren abstinentzia izatea, baizik eta erabilera egoki bat izaten ikastea. Zergatik? Lana egiten jarraitu behar dugulako, harreman sexualak izaten segitu behar dugulako, kirola egin behar dugulako…\nSendatzeari begira, garrantzitsua da pertsonak arazoa onartzea eta jakitea zerk eraman duen menpekotasun hori izatera. Interbentzio integrala gomendatzen da. Bertan, aspektu emozionalak, kognitiboak eta portaerazkoak lantzen dira. Horien artean jokaera ohitura osasuntsuak, autorregulazioa, denboraren gestioa lantzea… izan daitezke, beste batzuen artean.


Hilezkorrak 20 urtetara soilik • ZUZEU\nAdimen artifizialean aditua da Kurzweil. Cybernostradamus gisa ezagutzen dute, teknologia alorreko iragarpen guztiak betetzen baitira. Ez da edonor, guru bat baizik. Eta orain urte gutxi barru tekonologiaren garapenari esker hilezkorrak izatera iritsi gaitezkeela dio.\nLehenik medikuntzako aurrerapenek bizitza esperantza modu erradikalean handitzea ahalbidetuko dutela uste du. Zahartzaroa mantsotu. Ondoren ordea, zahartze prozesua geldiaraztea ere posible izango dela dio eta azkenik prozesu hori gainditzera iritsiko omen gara.\nNanoteknologiari esker, makina mikroskopikoen bitartez gure gorputzetan gertatzen diren kalte oro sendatzeko gai izango garela dio. Horrez gain, ordenagailuak giza ezaugarriak izateko bidean garela ere badio. Adimena, kontzientzia eta emozioak.\nEz dakigu orain arte teknologiaren guru kontsideratu izan dena zientziaren mozkorraldiak jota dagoen, hala benetan iragarpen horiek egiteko froga nahikoa badituen. Badaezpada ere hogei urte gehiago bizi nahi dugu, hala nahi izanez gero, hilezkor izateko. Edo Kurzweilek esandakoak txorakeriak besterik ez direla frogatzeko besterik ez bada ere.\nGainera, hala balitz, non sartuko ginateke guztiak? Agian ez da oso ideia ona hilezkorrak izatearena…\nZer duzu buruan “Hilezkorrak 20 urtetara soilik”-ri buruz\nPalax 2009-09-28 18:24\nEz dut uste 20 urteren barruan hau lortzeko gai izango garenik, hala eta guztiz, hau lortzea posible balitz, onuragarria izango litzatekela uste duzue?


Piztiaren xarma Iratxe Esnaola / Berria, 2013-04-07\nTradizioaren barruan Bestiarium vocabulum deitu izan zaio piztiarioari, hots, piztien bildumari. Horietan, deskribapen fisikoaz haraindi, kreaturen ohitura eta izaera dira aipagai, izan piztiak benetako, irudimenezko, zein hibrido. Txilikuren zaletasunen artean genuen, jada, piztienganako jaidura hori, 2009. urtean Juan Luis Baroja Collet artistaren grabatuekin batera osatu baitzuen egile zarauztarrak lehen piztiario bat. Handik ekarri ditu ale berri honetara fikziozko kreaturak, nahiz oraingoan alegiazkoen ondoan benetako piztiak ere paratu. Bi zerrenda ditu, hain justu, liburuak. Irudimenezko izakien zerrenda eta benetakoena, izan ere, autoreari aurrekoek adina irrika sortzen diote bigarrenek. Lagun ekarri ditu, gainera, Jose Belmonte Rocandioren marrazkiak eta mundu honetako piztien argazkiak, Interneteko orrialdeen loturez gainera, irakurlearen entretenigarri. Naturako izakien ezagutzak aniztasun kontzeptua barneratzen lagundu izan dit, beharbada, ideia uniforme eta zingiratuak astintzen laguntzen duelako bertako aberastasunak, eta, azken buruan, aniztasun horrekin gizakionganako begirada itzulikatzeko aukera dugulako. Gizakiok animalia benetakoak zein asmatutakoak deskribatzen baditugu, zein da interesa ez bada gure jakintza eremutik haiek sailkatu eta harrapatzea? Alegia, gure marka inprimatzea? Piztiek erakartzen gaituzte gizatiarretik dutenagatik, edo hobe, gizatiartasuna atxikitzen diegunetik. Elizak eta predikari moralek piztiarioetako adibideak baliatu izan dituzte lezio moralak emateko, haien ekintzei atxiki usteen bidez. Ez dira bakarrak. Denok uzten ditugu gure ideia fosilak.\nEgileak kreaturen gainean pilatu duen jakintza xehe eta argi dakarkigu. Ikasiz entreteni gaitezkeelako ideia eskolakoa oroitarazi dit irakurketak, Natur Zientzien ikasgaia, ez gutxitan, ikertzearen pasioaz gain irakastearena transmititzen duelako, apika. Biologia, anatomia, soziologia, biografia, historia nahasten dituzten testu hibridoetan barrena goaz bidaian itsas azpira, zeru zabalera, mende batetik bestera, kontinentetik kontinentera, mitologiatik mitologiara. Jakintza hau, alabaina, ez dator (ezta halakorik bilatu ere, nik uste) ustezko objektibotasun premisetatik. Zientziaren aurkikuntzek planteatu izan dituzten dilematan posizionatzen da egilea, Darwinismoaz eta Kreazionismoaz, zientziaren merkantilizazioaz, edo enpresen patente grinaz. Gero, jakintzaren ondoren, dator iritzia. Aspaldiko piztiarioetan ondorio moralak emateko ohitura baldin bazen, eta, Txilikuk dioskunez, berak joera hori ekidin nahi izanagatik ere, hainbat kasutan ezin du. Baiki. Irakaspena azpimarratzea tentazio du ni-ak. Beraz, egilearen iritzia dugu ezagupen; zer iritzi du kontrazepzioaz, zer ugalketaz, zer harreman sozial zein intimoez. Egia bada gizakiek garai bakoitzean begi ezberdinekin egin diotela so piztiei, ez da egia txikiagoa garai bereko biren arteko begiradaren aldea. Egilearen interpretazio hainbatekin ez naiz ados egon, eta egileari kontra eginez jardun naiz, kontrakotasun adiskidetsuan edo ikuspuntu deman, nahi bada, nire begiek askotan hark ikusitakoa ezin ikusirik, edo ni neroni aieruetan erabat urrundurik. Ezezagunaren eremuak (piztiez ez dakigunak) duen erakargarritasun behinena hutsuneak gure printzipio moral, balio, utopia eta bestelako detrituz betetzen ditugula da, eta, noski, ezin bik bat bera ikus. Errealak diren piztiek gogobete naute gehien disputa entretenigarri horretan, eta, ikasi ere, haietaz ikasi dut gehien. Nolanahi dela, nago izaki mitologikoak eta benetakoak nahasten amaituko dudala gogoan, kariñoa edo higuina, beldurra edo kitzikapena eragiten didaten munstroen eitea nahastuz, eta, nork daki, irudimenean piztia hibrido berriak ahalbidetuz.


Eskubaloiko 1. Nazional Mailako liderrak bihar du partidua Ipuruan - etakitto.eus\nEskubaloiko 1. Nazional Mailako liderrak bihar du partidua Ipuruan\nHierros Servando Eibar eskubaloi taldeak denboraldi normalena darama bere multzokoen taldeen artean eta orain arte programatutako partidu guztiak jokatu ahal izan ditu. Horretaz aparte, jokatutako partidu guztien artean galdutakorik ez izateak (guztiak irabazi ditu, kenduta aurreko astean Erromon berdindu zuena) eraman du Fernando Fernandezen taldea multzoko lider izatera; oraingoan edozer gertatuta ere, lidergoari eutsiko dio, seguru.\nBiharko partidua arratsaldeko 18:45ean hasiko da Ipurua kiroldegian eta Easygas Urduliz izango dute aurkari; bizkaitarren etxean jokatutako partidu biak irabazi dituzte eta kanpoan jokatutako beste biak galdu, Ereintzaren aurkakoan zeozer lortzeko aukera gertu izan bazuten ere. Fernandoren taldeak Eneko Garetxanaren zain jarraitzen dute, partidua jokatu ahalko duen ikusteko, eta Jon Uriarteren baja izango dute partidurako. Bizkaitarren aldetik Lander Simon eta Aritz Zuluaga dira goleatzaile nagusiak.\n« Gaur Torrekuan egitekoa zen “Barixakuak Jolasian”en lehenengo saioa atzeratu egingo da Eibar FT-k Real Madrid hartuko du Unben domeka eguerdian »


Hirugarren Mailara itzultzeko aukera zuzena galdu dute mutilek - CD Anaitasuna\non 2019 Maiatza 27\nEibar SAD 3\nAnaitasunak hiru eta huts galdu zuen Eibarren, eta Hirugarren Mailara igoera lortzeko aukera zuzenena galdu du.\nHirugarren Mailara itzultzeko beharrezkoa zuen puntua batzerik ez zuen lortu Anaitasunaren Ohorezko Mailako taldeak. Eibarrek atsedenaldirako eman zion belarrondokoa mutien taldeari, eta ez zen gai izan neurketan sartzeko. Horrenbestez, Hirugarren Mailara zuzenean igotzeko aukera galdu du Anaitasunak. Hirugarren Mailara itzultzeko aukerak oso-oso apurrak dira, baina datozen asteetan play off partidak jokatu beharko dituzte.\nAnaitasunak kolpea jaso zuen. Eskuetan zuen igoera urruntzen hasi zen lehen zatian, eta konturatzerako atsedenaldirako egin zion ihes. Eibarrek hiru gol egin zizkion Anaitasunari lehen 45 minutuetan. Neurketako aukera bakarrenetakoa lehen minutuetan izan zuten gorrixek. 7. minutuan, Axik urrundik egindako saiakeran zutoinera bidali zuen baloia. Neurketaren historia aldatzeko aukera izan zuen oñatiarrak, baina zortea aurka izan zuen. Handik gutxira, berriz, aukera etxekoek izan zuten. Area barrutik egindako jaurtiketa gutxigatik bidali zuten kanpora.\nNeurketa traketsa zihoan, kontrol argirik gabea, baina Eibarrek argitasun gehiagoz jokatu zuen; eta 20. minutuan bat eta hutsekoaren gola egin zuten armaginek. Ezker hegaletik sartu ziren eibartarrak Xubanek defendatzen zuen areara. Jaurtiketa egin zuten, Xuban atezainak gelditu zuen, baina aldararatzera unerik aproposenean iritsi zen beste aldeko jokalariak barrura bidali zuen baloia.\nGolak Anaitasuna ezkutatu egin zuen neurketatik. Eibarren area ingurura iritsi ezinik aritu ziren eta hiru minutu txarretan bi gol egin zituen etxeko taldeak. Eibarrek bi eta hutsekoa egin aurretik, Markeli egindako falta eskatu zuten gorrixek. Epaileak ez zuen ezer adierazi eta bizkarrera egindako pase batean, kontrola ona egin zuen aurrelariak eta Xubanen aurrean bikain amaitu zuen. Handik gutxira, berriz, hirugarrena. Gure atzelarien bizkarrera egindako pase luze batean aurrelariak baloia oinetan hartu eta Xubanen gainetik jaurti zuen. Baloiak bote handia egin zuen eta langa jo zuen. Aldaratzean bueltan etorri zen baloia eta atepera baloia ateratzera joan zen Unai Perezek bere atean sartu zuen nahigabe urruntzen hasi zenean. Emaitza horrekin Anaitasuna jokoz kanpo gelditu zen, noraezean.\nAtsedenalditik bueltan ideia garbiagoekin zelairatu ziren mutilak. Hasieratik apostu sendoa egin zuten Eibar bere zelaian sartzeko eta korner jokaldi bidez arriskualdi batzuk sortu zituen. Eibar ere iritsi zen Xubanen atera zuzen eta azkar jokatuta. 75. minutuan, gainera, Anaitasuna jokalari bat gutxiagorekin gelditu zen. Markel Eskurtzak egindako penaltia adierazi zuen epaileak, eta bigarren txartel horia erakutsi zion; egotzi egin zuen. Penaltiak zalantza handiak sortu zituen harmailan. Halere, jaurtiketa egin zuen Eibarko jokalariak ez zuen asmatu Xubanen ate aurrean, eta penalti jaurtiketa kanpora egin zuen. Minutu gutxi falta zirela jakitun, jokalariak Unben batutako 500 jarraitzeileri gol bat eskaintzeko gogoz aritu ziren azken minutuetan. Mikel Arzalluzek, Julen Aramendik eta Ander Pastrianek izan zituzten aukerak.\nAnaitasunaren azken taupadak izan ziren Eibarren. Tolosako emaitzaren ezagun, jokalariak lur jota zelaiaren erdian bildu ziren. Harmailetatik jaso zituzten animoak eskertu zituzten, eta guztien artean Anaitasunaren ereserkia zeinen gozo abesten zuten entzun zuten. Ezeren gainetik esaldi bat nabarmen abestu zuten zale gorrixek: aurrera dihoa beti Anaitasuna!\nLiga itxita, play off partidak jokatu beharko ditu orain Anaitasunak. Datorren asteburuan Iurretako Bizkaian bigarren sailkatu den taldea jasoko du Anaitasunak, Txerloian. Ekainaren 15eko asteburuan, berriz, Salvatierra taldearen aurka neurtu beharko dituzte indarrak Xabier Artetxeren mutilek. Hirugarren Mailara itzultzeko aukerak oso dira urriak. Hirugarren Mailatik Espainiako Bigarren B Mailara igotzeko play off partidak jokatzen ari diren Portugalete, Sestao River, San Ignacio eta Deportivo Alaves B taldeek mailaz igotzea lortu beharko dute, eta Bigarren B Mailatik Hirugarren Mailara ez jaisteko kanporaketa jokatzen ari den Real Union talde irundarrak mailari eutsi beharko dio.


Giro lasaia igandean baina hodeiekin. Noticias de Gipuzkoa\nGiro lasaia igandean baina hodeiekin\nEP - Sábado, 12 de Marzo de 2016 - Actualizado a las 21:13h\nEuskalmet Meteorologiaren Euskal Agentziaren iragarpenaren arabera, igtandean, martxoaren 13an, giro lasaiarekin jarraituko dugun arren, hodeiak ez dira desagertuko.\nBILBO. Laino maskalak sartuko dira, batez ere goizean eta ipar partean. Arratsaldean berriz, ostarteak zabalduko dira denean, baina giro argiena hegoaldean aurkituko dugu.\nIpar ukituko haizearen eraginpean jarraituko dugu eta tenperatura apur bat igoko den arren, ez du epeltzerik lortuko. Egunsentia hotzagoa izango da, batez ere Araban eta Nafarroa erdi eta hego partean, non tenperatura izotz mugatik gertu ibiliko den. Hiriburuetan, Bilbon 7 gradu espero dira gutxienez eta 13 gehienez, Donostian 6 gutxienez eta 12 gehienez, Gasteizen 1 gutxienez eta 11 gehienez, eta Iruñean 3 gutxienez eta 11 gehienez.\nItsasoan, ipar-ekialdeko haizeak, 3ko indarrarekin, itsaskirria eragingo du, eta ipar-mendebaldeko hondoko itsasoak 1-1,5 metro arteko olatuak altxatuko ditu. Itsasgorak 06:29an eta 18:48an izango dira, eta itsasbeherak 00:12an eta 12:37an. Uraren tenperatura 12 gradukoa da eta ikus-eremua hamar kilometrotik gorakoa izango da.


Erabilera anitzeko eraikina Astigarragako industria gunean. Astigarraga (Gipuzkoa)\nSemillero & Condestable. Colindres (Cantabria): rehabilitación y ampliación del Palacio del Condestable\nTolosako gastronomia eta sukaldaritza zentroa. Tolosa (Gipuzkoa)\nGazteentzako ekipamendua eta 36 etxebizitza. Durango (Bizkaia)\nPortal socio-industrial en el Polígono de Gamarra- Betoño. Gasteiz (Araba)\nMK Madalena Kuboa. Hondarribia (Gipuzkoa)\nLerroak irekiz, sakontzen erroak. Azpeitia (Gipuzkoa): Zelai Luzeko eraikinen birmoldaketa euskara eta turismoa uztartzeko Azpeitian\nMugak hausten. Inmigranteentzako partaidetza eta integrazio zentroa. Gasteiz-Vitoria (Araba)\nAldayeta Klub Nautikoa. Ullibarri-Gamboa urtegia (Araba): piraguismo elkartea eta bela eskolarentzat egoitzak\nLanguage(ISO)spa (59)eus (39)eng (31)fra (2)


naiz: agenda - Getxophoto: ‘Kalera!’\n‘Kalera!’ lelopean egingo da Getxophoto Nazioarteko Irudi Jaialdia irailaren 3tik 27ra bitartean. Erakusketa gehienak kalean izango dira ikusgai, Ereagako hondartzatik Portu Zaharrera doan bidean, eta baita Algortako erdialdean ere.\nHamalaugarren edizioan, nazioarteko hogei artista entzutetsuk hartuko dute parte.\nBegihandi taldeak bultzatuta, Getxophoto pentsaera kritikoa pizteko eta gizartearekin elkarrizketa abiatzeko sortu zen.\nLondreseko The Photographers' Galleryko Jon Uriarte komisario digital hondarribiarra izango da Getxophotoren zuzendari artistiko berria.\n‘Kalera!’ lelopean, jaialdiak espazio publikoa (fisikoa zein onlinekoa) aztertzea proposatzen du, protestarako agertoki eguneratu gisa, ikusezin bihurtutako pertsonentzako harrera-leku gisa eta esperimentaziorako, jolaserako eta ospakizunerako eremu gisa.\nEdiziorik kalekoena eta, aldi berean, digitalena (sarerako programa berezi batekin: Instagram, podcastak, app-ak…) izango da.\nOhi bezala, programazioa bi arlo handitan egituratu dute: erakusketak eta jarduerak.\nLanduko diren gaien artean larrialdi klimatikoa, arrazakeria eta patriarkatua daude. Eta artista gonbidatuei dagokienez, honako hauek izango dira: Charlotte Schmitz, Felipe Beltran Romero, Thaddé Comar, Sohei Nishino, Fragment koletiboa, Nichael Wolf eta Mentalgassi taldea.\nInterneten, berriz, Aran Callejak eta Borja Crespok sinatutako playlist-a entzun ahalko da, jaialdiaren soinu banda bilakatuko dena. Era berean, podcastak ere eskuragarri izango dira. Bestalde, Instagrameko iragazkien fenomenoa aztertuko duen lan ildoa ere aurkeztuko dute.\nGetxophoto 2020 Egitaraua


Zer gertatzen den begiratzean | Kultura | Berria\nZer gertatzen den begiratzean\nManu Muniategiandikoetxeak 'Duda da dudana' erakusketa jarri du Altxerrin, Donostian\nManu Muniategiandikoetxearen zenbait obra, Donostiako Altxerri galerian. MAIALEN ANDRES / FOKU Tamaina handiagoan ikusi\n2022ko apirilak 26 - Donostia\n«Artistak jan egin behar du; ez dakit askotan zer pentsatzen den, baina ez da sortzaile purua, ni ez behintzat. Badakit nondik edaten dudan, zein diren nire iturriak». Rodtxenko bada, esaterako, R bat jartzen die horregatik Manu Muniategiandikoetxeak «familia» horri dagozkien piezei; Cezanne baldin bada, C bat. «Iturria aurretik jartzen dut, eta, niretzat, zerbait naturala da: agerian jartzen du zein den artista baten metodologia. Lana gero dator: hori hartu eta moldatzean. Maisu batek behin esan zidan hobe zela aipamena gordetzea, dirdira kentzen ziolako obrari, baina nik ez dut uste hala denik». Duda da dudana erakusketa ireki berri du orain Donostiako Altxerri galerian. Azken urteetako obra oinarri hartuta, hamasei lan jarri ditu ikusgai: marrazkiak, eskulturak eta koadroak. Maiatzaren 14ra bitartean bisitatu ahalko dira.\nMuniategiandikoetxeak (Bergara, Gipuzkoa, 1966) aurrez ere erakutsi izan du bere obra Altxerrin. Gabonen aurretik, Javier Balda galeriako arduradunak galdegin zion ba ote zuen erakusgai jartzeko moduko lanik; egingo liokeela leku bat. Artista Madrilgo Arco azokarako lanean zebilen orduan, norabide berri batean. Baina, pandemia aurretik, Madrilgo Espacio Minimo galeriarako Du, da proiektua prestatu zuen, eta ohartua zen bide horretatik segituz egindako lanek «familia bat» osatzen zutela; bazuela aski obra Baldaren proposamenari erantzuteko: «Arcorako beste prozesu batzuetan sartuta nengoen, eta pentsatu nuen aukera ona izan zitekeela azken bost urteetako lana bildu eta pandemian ondo ikusteke geratu zen lan horri beste aukera bat emateko». Eta, horrela, ate bat ixteko. «Igartzen dut beste gauza batzuetan sartzen ari naizela orain, bolada baterako».\nHala, bulkada bertsutik abiatuz baina beste buelta bat ematea bilatuz ondu du, bada, erakusketa berria. Askotariko euskarrietan egindako trazuak dira hormetan zintzilik diren piezetan nabarmentzen direnak; mozketa lerroak eta materialen arteko konbinazioak; zura, igeltsua, zementua.\nLan multzo horren hastapenetakoa da erakusketako zementuzko harlauza bakarra; eta inguruan ditu aurrerago egindako diptiko itxurako ateak: tamainari dagokionez, piezarik handienak dira, eta lerro paraleloak eta kurbatuak dituzte gainazalean. Egin berriak dira, ordea, margotutako egurrezko eskulturak eta paper gainean espraiz osatutako hiru marrazkiak, eskulturen formek utzitako hutsuneak iradokitzen dituztenak.\nOro har, artistaren irudiko, nahiko «biluzik» gelditu da erakusketa. Apenas dagoen kolorerik, eta pieza gutxi batzuetan ageri den gorria are nabariagoa egiten du horrek. «Gorria beti dago nire lanean; ez dakit azaltzen zergatik».\nTrazu zuzen eta mozketa markena, berriz, prozesuko ezusteen eta istripuen ondorioz agertutako zerbait dela azaldu du —eta agertzearen ideia errepikatu du: «Askotan esaten dut: nire obra, nik egin bainoago, egin egiten zait»—. Akatsarekin eta prozesuko «dorpeziarekin» jolas egiten duela dio, hor pasatzen denari behatuz garatzen dela, batik bat, bere lana, «mikroskopio batetik begira egoten den ikerlariari» gertatzen zaion bezala: «Angelu bat eror daiteke, eta oker bat da askotan, baina horri buelta bat ematen hasi, eta hizkuntza bat sortzen da. Askotan, hor gertatzen denari begira egiten da lan gehien; adi egonez, zerbait gertatzen denean jasotzeko».\nDuda da dudana izenburuari azpiizen bat erantsi dio artistak: Conflictos paralelos. «Gustatzen zait euskaraz eta gaztelaniaz izenburu osagarriak izatea», aipatu du. «Paralelos-ek geometriari egiten dio keinu, eta conflictos nik neuk lanarekin dudan gatazka etengabea da, azken urteetako giroa ere ekartzen duena nolabait hizpidera; ematen baitu ez dagoela inondik ere onik».\nGarai ezberdinetan eginagatik, pieza denak «senidetzat» jo ditu artistak, nahiz eta baden lan jakin bat sorta berriaren abiapuntuan: Cezanneren akuarela bat. Muniategiandikoetxea: «Mendian bizi zeneko akuarela txiki bat da. Kolorea galduz doa, eta estruktura agerian geratuz. Ikusten nituen estrukturan paralelismo batzuk; lehenengo enborraren eta azkenaren artean, tartekoek angelu ezberdinekin osatzen zutela jolas bat... Hartu hori, garbitu gaineko dena, eta horrekin hasten naiz galderak egiten: bikoizten badut zer gertatzen da? Alderantziz egiten baditut erlazio denak? Badaude keinu batzuk errepikatzen direnak».\nHain justu, jolas gisako bilaketa horrek irekitzen ditu arterako bideak, haren ustetan. «Batzuetan ideia zomorroa dirudiena hazi egiten da teknika ezberdinak erabiliz, eta piezak agertzen dira».\nRodtxenkoren eta oro har mugimendu konstruktibistaren aztarna ere aitortu du: «Oteiza, Txomin [Badiola], Angel [Bados] eta nire maisu izan zirenek, jatorrian, abangoardien ukitu handia dute; Errusiako konstruktibismoaren ukitu hotz eta gogor hori, gure egin duguna. Hor topatu nuen neure burua hasi nintzenean».


Die Galdaketa atalak, Aluminum Die Galdaketa, Gravity Galdaketa Taldea - Focusway\nFocusway Aluminum Die Antzezleak\nNingbo Focusway Makineria Co, SL profesionala aluminiozko die casting piezak eta zerbitzu hornitzaile bat da. Bat-stop OEM zerbitzua eskaintzen du, tresneria batetik, die, galdaketa mekanizatu, azalera tratamendua, biltegiratze eta bidalketa arte. beste eskaintzen ditu, halaber, produktu eta zerbitzu erlazionatzeko bezeroaren baldintza arabera.\nFocusway Beilun Ningbo, eta hori da garrantzitsuena ataka eta casting industria Txinako base batean kokatu. Konpainiak 2013an ezarri zen, okupatzen 13000 ㎡and langile 120 inguru ditu orain.\nSortu zenetik, Focusway garapen azkarra urteko mantentzen urtearen arabera kontuan of da profesionala fabrikazio gaitasuna, zorrotz lanean jarrera, eta ahalik ...\nKomenigarria bat-stop zerbitzua\nNabarmentzekoak OEM gaitasuna\nTalde-lana eta funtzionamendua eraginkorra egia zuzendaritza taldea honetako erretratu dira. hogeita hamar urte batez besteko adina dituzten kideen gazteak, dira grina beteta, bikaintasuna lortu, eta ardurak hartzeko prest.\nAzalera tratamendua Tailerra\nProduktuen kalitatea enpresa-bizitza da. Focusway garrantzi handia ematen kalitate sortu zenetik gainean, indartsu QC talde bat ezartzeko prestakuntza erregular batekin, laborategi bat eraikitzeko detektatzeko mota egiteko, ISO9001 kalitatea kudeatzeko sistema eraikitzen eta orain IATF16949 autentifikazio da ...\nPreciseness, etengabeko hobekuntza, bezeroak lehen.\nSaiatu gure onena marka eta bizitza altuera lortzeko.\nTaldearen argazkia carrera en\n2016 urte amaieran festa\n2017 urte amaieran festa\n# 25 Putuoshan Road, Beilun, Ningbo, Zhejiang, Txina 315806\nSalmentak: + 86-574-86816805\ninfo orokorra: + 86-574-86133932\n浙 ICP 备 12345678 | Laguntza: Liwei Network